ΑΠΌΦΑΣΗ ΤΗΣ ΕΠΙΤΡΟΠΉΣ της 25ης Μαρτίου 2010 σχετικά με την τροποποίηση της απόφασης 2008/911/ΕΚ για την κατάρτιση καταλόγου φυτικών ουσιών και παρασκευασμάτων και των συνδυασμών τους για χρήση σε παραδοσιακά βοτανοθεραπευτικά φάρμακα [κοινοποιηθείσα υπό τον αριθμό Ε(2010) 1867] (Κείμενο που παρουσιάζει ενδιαφέρον για τον ΕΟΧ) (2010/180/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, την οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (1), και ιδίως το άρθρο 16στ, τη γνώμη του Ευρωπαϊκού Οργανισμού Φαρμάκων, που διατυπώθηκε στις 6 Νοεμβρίου 2008 από την επιτροπή φαρμάκων φυτικής προέλευσης, Εκτιμώντας τα ακόλουθα: (1) Η Mentha x piperita L. μπορεί να θεωρηθεί φυτική ουσία, φυτικό παρασκεύασμα ή συνδυασμός αυτών, κατά την έννοια της οδηγίας 2001/83/ΕΚ, και συμμορφώνεται με τις απαιτήσεις της εν λόγω οδηγίας. (2) Συνεπώς, ενδείκνυται να συμπεριληφθεί η Mentha x piperita L. στον κατάλογο των φυτικών ουσιών, των φυτικών παρασκευασμάτων και των συνδυασμών τους για χρήση σε παραδοσιακά βοτανοθεραπευτικά φάρμακα, ο οποίος θεσπίστηκε με την απόφαση 2008/911/ΕΚ της Επιτροπής (2). (3) Για να αποφευχθούν οι επαναλήψεις και οι ενδεχόμενες αντιφάσεις μεταξύ των παραρτημάτων και των άρθρων 1 και 2 της απόφασης 2008/911/ΕΚ, είναι σκόπιμο να μην αναφέρονται συγκεκριμένες ουσίες στα εν λόγω άρθρα. (4) Η απόφαση 2008/911/ΕΚ πρέπει, ως εκ τούτου, να τροποποιηθεί αναλόγως. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φαρμάκων για ανθρώπινη χρήση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2008/911/ΕΚ τροποποιείται ως ακολούθως: 1) Τα άρθρα 1 και 2 αντικαθίστανται από τα ακόλουθα άρθρα: «Άρθρο 1 Στο παράρτημα Ι καταρτίζεται κατάλογος φυτικών ουσιών, παρασκευασμάτων και των συνδυασμών τους για χρήση σε παραδοσιακά βοτανοθεραπευτικά φάρμακα. Άρθρο 2 Στο παράρτημα ΙΙ καθορίζονται οι ενδείξεις, οι περιεκτικότητες και η δοσολογία, ο τρόπος χορήγησης και τυχόν άλλες πληροφορίες που είναι αναγκαίες για την ασφαλή χρήση της φυτικής ουσίας με τη μορφή παραδοσιακού βοτανοθεραπευτικού φαρμάκου με βάση τις φυτικές ουσίες που αναφέρονται στο παράρτημα Ι.». 2) Τα παραρτήματα I και II τροποποιούνται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 25 Μαρτίου 2010.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2010 για την τροποποίηση του παραρτήματος I της απόφασης 2006/766/ΕΚ όσον αφορά στον τίτλο και την καταχώριση της Χιλής στον κατάλογο τρίτων χωρών από τις οποίες επιτρέπονται οι εισαγωγές των ζωντανών, κατεψυγμένων ή επεξεργασμένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο [κοινοποιηθείσα υπό τον αριθμό Ε(2010) 8259] (Κείμενο που παρουσιάζει ενδιαφέρον για τον ΕΟΧ) (2010/725/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση, από τον άνθρωπο (1), και ιδίως το άρθρο 11 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 854/2004 ορίζει ότι τα προϊόντα ζωικής προέλευσης πρέπει να εισάγονται μόνο από τρίτη χώρα ή τμήμα τρίτης χώρας που περιλαμβάνεται σε κατάλογο, ο οποίος καταρτίζεται σύμφωνα με τον εν λόγω κανονισμό. Επίσης, καθορίζει ειδικούς όρους για τις εισαγωγές δίθυρων μαλακίων, χιτωνόζωων, εχινοδέρμων και θαλάσσιων γαστερόποδων και αλιευτικών προϊόντων από τρίτες χώρες. (2) Ο κανονισμός (ΕΚ) αριθ. 854/2004 προβλέπει ότι μια τρίτη χώρα καταχωρίζεται στους καταλόγους αυτούς, μόνον εάν έχει πραγματοποιηθεί σε αυτήν έλεγχος της Ένωσης και έχει επιβεβαιωθεί ότι η αρμόδια αρχή παρέχει κατάλληλες εγγυήσεις σύμφωνα με τα οριζόμενα στον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων για τη διασφάλιση της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2). Ιδιαίτερα ο κανονισμός (ΕΚ) αριθ. 882/2004 προβλέπει ότι τρίτες χώρες καταχωρίζονται σε τέτοιους καταλόγους μόνον εάν οι αρμόδιες αρχές τους παρέχουν κατάλληλες εγγυήσεις όσον αφορά τη συμμόρφωση ή την ισοδυναμία με την κοινοτική νομοθεσία περί ζωοτροφών και τροφίμων και τους κανόνες για την υγεία των ζώων. (3) Η απόφαση 2006/766/ΕΚ της Επιτροπής, της 6ης Νοεμβρίου 2006, για την κατάρτιση των καταλόγων τρίτων χωρών και εδαφών απ’ όπου επιτρέπονται οι εισαγωγές δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων (3), περιέχει κατάλογο των τρίτων χωρών, οι οποίες πληρούν τα κριτήρια που αναφέρονται στον κανονισμό (ΕΚ) αριθ. 854/2004 και μπορούν, συνεπώς, να εγγυηθούν ότι τα εν λόγω προϊόντα που εξάγονται στην Ένωση πληρούν τους υγειονομικούς όρους που προβλέπονται στη νομοθεσία της Ένωσης για την προστασία της υγείας των καταναλωτών. Ειδικότερα, το παράρτημα I της εν λόγω απόφασης καθορίζει έναν κατάλογο τρίτων χωρών απ’ όπου επιτρέπονται οι εισαγωγές ζωντανών, κατεψυγμένων ή επεξεργασμένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο. Ο κατάλογος αυτός προβλέπει επίσης περιορισμούς όσον αφορά τις εν λόγω εισαγωγές από ορισμένες τρίτες χώρες. (4) Η Χιλή συμπεριλαμβάνεται αυτήν την περίοδο στον κατάλογο στο παράρτημα I της απόφασης 2006/766/ΕΚ ως τρίτη χώρα από την οποία επιτρέπονται οι εισαγωγές των δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο, αλλά αυτές οι εισαγωγές περιορίζονται σε κατεψυγμένα ή επεξεργασμένα προϊόντα. (5) Από ελέγχους της Ένωσης στη Χιλή για την αξιολόγηση του εφαρμοζόμενου συστήματος ελέγχου που διέπει την παραγωγή δίθυρων μαλακίων που προορίζονται για εξαγωγή στην Ευρωπαϊκή Ένωση, ο τελευταίος εκ των οποίων πραγματοποιήθηκε το 2010, μαζί με εγγυήσεις που παρείχε η αρμόδια αρχή της Χιλής, προκύπτει ότι οι όροι που ισχύουν στην εν λόγω τρίτη χώρα για τα κατεψυγμένα και εκσπλαχνισμένα δίθυρα μαλάκια, που ανήκουν στην οικογένεια των χτενιών (Pectinidae) άγρια ή καλλιεργημένα σε περιοχές παραγωγής που ταξινομούνται ως Α τα οποία προορίζονται για εξαγωγή στην Ευρωπαϊκή Ένωση, είναι ισοδύναμοι με αυτούς που προβλέπονται στη σχετική νομοθεσία της Ένωσης. Κατά συνέπεια, θα πρέπει να επιτρέπονται οι εισαγωγές από τη Χιλή αυτών των δίθυρων μαλακίων. (6) Το παράρτημα I της απόφασης 2006/766/ΕΚ πρέπει να τροποποιηθεί ανάλογα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα I της απόφασης 2006/766/ΕΚ τροποποιείται ως εξής: 1) Ο τίτλος του παραρτήματος I αντικαθίσταται από τον ακόλουθο: 2) Η καταχώριση για τη Χιλή αντικαθίσταται από την ακόλουθη: «CL ΧΙΛΗ Μόνο κατεψυγμένα ή επεξεργασμένα δίθυρα μαλάκια, εχινόδερμα, χιτωνόζωα και θαλάσσια γαστερόποδα, σε ψύξη και χτένια (Pectinidae) που έχουν υποστεί εκσπλαχνισμό άγρια ή καλλιεργημένα σε περιοχές παραγωγής που ταξινομούνται ως Α σύμφωνα με το σημείο A.3 του κεφαλαίου ΙΙ του παραρτήματος II του κανονισμού (ΕΚ) αριθ. 854/2004.» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 26 Νοεμβρίου 2010.

Πολιτική για την υγεία

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Οκτωβρίου 2011 για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για το Μεξικό στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ευρωπαϊκή Ένωση [κοινοποιηθείσα υπό τον αριθμό Ε(2011) 7168] (Κείμενο που παρουσιάζει ενδιαφέρον για τον ΕΟΧ) (2011/686/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο μέρος I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α), Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές προέλευσης τρίτων χωρών (2), και ιδίως το άρθρο 12 παράγραφος 1 πρώτο και δεύτερο εδάφιο, το άρθρο 12 παράγραφος 4 και το άρθρο 19 εισαγωγική φράση και στοιχεία α) και β), Εκτιμώντας τα ακόλουθα: (1) Με την οδηγία 92/65/ΕΟΚ καθορίζονται οι όροι που εφαρμόζονται στις εισαγωγές, μεταξύ άλλων, σπέρματος, ωαρίων και εμβρύων ιπποειδών στην Ένωση. Οι όροι αυτοί πρέπει να είναι τουλάχιστον ισοδύναμοι με τους όρους που εφαρμόζονται στο εμπόριο μεταξύ κρατών μελών. (2) Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Η οδηγία προβλέπει ότι οι εισαγωγές ιπποειδών στην Ένωση επιτρέπονται μόνον από τρίτες χώρες ή περιοχές τους, στις οποίες η εγκεφαλομυελίτιδα του ίππου της Βενεζουέλας (ΕΙΒ) είναι νόσος που δηλώνεται υποχρεωτικά και οι οποίες είναι απαλλαγμένες από την ΕΙΒ για περίοδο δύο ετών. (3) Η απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (3) καταρτίζει κατάλογο τρίτων χωρών ή περιοχών αυτών όπου εφαρμόζεται η διοικητική διαίρεση σε περιφέρειες, από τις οποίες τα κράτη μέλη επιτρέπουν την εισαγωγή ιπποειδών και σπέρματος, ωαρίων και εμβρύων των ιπποειδών και αναφέρει τους άλλους όρους που εφαρμόζονται σε τέτοιου είδους εισαγωγές. Ο κατάλογος αυτός περιέχεται στο παράρτημα I της εν λόγω απόφασης. Στο εν λόγω παράρτημα περιλαμβάνεται το Μεξικό, με εξαίρεση τις πολιτείες Chiapas και Oaxaca. (4) Στις 19 Αυγούστου 2011 το Μεξικό κοινοποίησε στον Παγκόσμιο Οργανισμό για την Υγεία των Ζώων (OIE) την επιβεβαίωση δύο κρουσμάτων ΕΙΒ σε ίππους στις πολιτείες Tabasco και Veracruz, τα οποία οφείλονται σε ιό του ίδιου υποτύπου ΙΕ που εντοπίστηκε στις γειτονικές πολιτείες Chiapas και Oaxaca. (5) Επομένως, δεν θα πρέπει πλέον να εγκρίνεται η εισαγωγή στην Ένωση ιπποειδών και σπέρματος, ωαρίων και εμβρύων ιπποειδών από τις πολιτείες Tabasco και Veracruz του Μεξικού. Κατά συνέπεια, οι εν λόγω πολιτείες θα πρέπει να διαγραφούν από το παράρτημα I της απόφασης 2004/211/ΕΚ. (6) Επομένως, η απόφαση 2004/211/ΕΚ θα πρέπει να τροποποιηθεί ανάλογα. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η εγγραφή που αφορά το Μεξικό στο παράρτημα I της απόφασης 2004/211/ΕΚ αντικαθίσταται από το ακόλουθο κείμενο: «MX Μεξικό MX-0 Ολόκληρη η χώρα - - - - - - - - - MX-1 Ολόκληρη η χώρα εκτός από τις πολιτείες Chiapas, Oaxaca, Tabasco και Veracruz D X X X - X X X X X» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 13 Οκτωβρίου 2011.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 114/2010 ΤΗΣ ΕΠΙΤΡΟΠΉΣ της 9ης Φεβρουαρίου 2010 για την τροποποίηση του κανονισμού (ΕΚ) αριθ. 2229/2004 όσον αφορά το χρονικό διάστημα που χορηγείται στην ΕΑΑΤ ώστε να γνωμοδοτήσει για τα σχέδια εκθέσεων ανασκόπησης που αφορούν τις δραστικές ουσίες για τις οποίες υπάρχουν σαφείς ενδείξεις ότι δεν έχουν επιβλαβείς συνέπειες (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 8 παράγραφος 2 δεύτερο εδάφιο, Εκτιμώντας τα ακόλουθα: (1) Σύμφωνα με το άρθρο 24β του κανονισμού (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (2), εάν υπάρχουν σαφείς ενδείξεις ότι μπορεί να αναμένεται ότι μια δραστική ουσία δεν έχει επιβλαβείς συνέπειες στην υγεία των ανθρώπων ή των ζώων ή στα υπόγεια ύδατα ή απαράδεκτη επίδραση στο περιβάλλον, η εν λόγω ουσία πρέπει να συμπεριληφθεί στο παράρτημα Ι της οδηγίας 91/414/ΕΟΚ χωρίς προηγούμενη γνωμοδότηση της ΕΑΑΤ. (2) Όταν μια δραστική ουσία έχει συμπεριληφθεί σύμφωνα με το άρθρο 24β του κανονισμού (ΕΚ) αριθ. 2229/2004, χωρίς γνωμοδότηση της ΕΑΑΤ, το άρθρο 25α του ίδιου κανονισμού προβλέπει ότι η ΕΑΑΤ πρέπει να γνωμοδοτήσει για το σχέδιο έκθεσης ανασκόπησης το αργότερο έως τις 31 Δεκεμβρίου 2010. (3) Δεδομένου του αριθμού των δραστικών ουσιών που έχουν συμπεριληφθεί σύμφωνα με το άρθρο 24β του κανονισμού (ΕΚ) αριθ. 2229/2004 είναι αναγκαίο να δοθεί περισσότερος χρόνος στην ΕΑΑΤ για να γνωμοδοτήσει. Για τις εν λόγω ουσίες υπάρχουν σαφείς ενδείξεις ότι δεν έχουν επιβλαβείς συνέπειες. Λαμβάνοντας υπόψη τα γεγονότα αυτά, είναι σκόπιμο να παραταθεί έως τις 31 Δεκεμβρίου 2012 το χρονικό διάστημα εντός του οποίου η ΕΑΑΤ πρέπει να γνωμοδοτήσει. (4) Επομένως, ο κανονισμός (ΕΟΚ) αριθ. 2229/2004 πρέπει να τροποποιηθεί ανάλογα. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 25α του κανονισμού (ΕΚ) αριθ. 2229/2004, οι λέξεις «31 Δεκεμβρίου 2010» αντικαθίστανται από τις λέξεις «31 Δεκεμβρίου 2012». Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Φεβρουαρίου 2010.

Πολιτική για την υγεία

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΕΚΤΕΛΕΣΤΙΚΉ ΟΔΗΓΊΑ 2012/21/ΕΕ ΤΗΣ ΕΠΙΤΡΟΠΉΣ της 2ας Αυγούστου 2012 για τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή των παραρτημάτων II και III στην τεχνική πρόοδο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2, Κατόπιν διαβούλευσης με την επιστημονική επιτροπή για την ασφάλεια των καταναλωτών, Εκτιμώντας τα ακόλουθα: (1) Σε συνέχεια της δημοσίευσης επιστημονικής μελέτης το 2001, με τίτλο «Use of permanent hair dyes and bladder cancer risk» («Χρήση μόνιμων βαφών μαλλιών και κίνδυνος καρκίνου της ουροδόχου κύστης»), η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές, η οποία στη συνέχεια αντικαταστάθηκε από την επιστημονική επιτροπή για τα καταναλωτικά προϊόντα («SCCP») σύμφωνα με την απόφαση 2004/210/ΕΚ της Επιτροπής (2), κατέληξε στο συμπέρασμα ότι οι δυνητικοί κίνδυνοι είναι ανησυχητικοί. Συνέστησε, επίσης, να λάβει η Επιτροπή περαιτέρω μέτρα για τον έλεγχο της χρήσης των ουσιών βαφών μαλλιών. (2) Η SCCP συνέστησε, επιπλέον, μια συνολική στρατηγική για την εκτίμηση της ασφάλειας των χημικών ουσιών βαφής μαλλιών, συμπεριλαμβανομένων των απαιτήσεων για τη δοκιμή των ουσιών που χρησιμοποιούνται στα προϊόντα βαφής μαλλιών όσον αφορά ενδεχόμενη γονιδιοτοξικότητα ή μεταλλαξιγένεση. (3) Σε συνέχεια των γνωμοδοτήσεων της SCCP, η Επιτροπή συμφώνησε με τα κράτη μέλη και τα ενδιαφερόμενα μέρη για μια συνολική στρατηγική σχετικά με τη ρύθμιση των ουσιών που χρησιμοποιούνται στα προϊόντα βαφής μαλλιών, σύμφωνα με την οποία ο βιομηχανικός κλάδος κλήθηκε να υποβάλει φακέλους που περιέχουν ενημερωμένα επιστημονικά δεδομένα για την ασφάλεια των ουσιών βαφών μαλλιών με σκοπό να διενεργήσει η SCCP εκτίμηση επικινδυνότητας. (4) Η SCCP, η οποία στη συνέχεια αντικαταστάθηκε από την επιστημονική επιτροπή για την ασφάλεια των καταναλωτών («SCCS») σύμφωνα με την απόφαση 2008/721/ΕΚ της Επιτροπής, της 5ης Αυγούστου 2008, για τη σύσταση μιας συμβουλευτικής δομής επιστημονικών επιτροπών και εμπειρογνωμόνων στον τομέα της ασφάλειας των καταναλωτών, της δημόσιας υγείας και του περιβάλλοντος και για την κατάργηση της απόφασης 2004/210/ΕΚ (3), εκτίμησε την ασφάλεια των μεμονωμένων ουσιών για τις οποίες ο βιομηχανικός κλάδος είχε υποβάλει ενημερωμένους φακέλους. (5) Το τελευταίο βήμα της στρατηγικής για την εκτίμηση της ασφάλειας ήταν να αξιολογηθεί ο πιθανός κίνδυνος για την υγεία του καταναλωτή από προϊόντα αντίδρασης που σχηματίζονται από οξειδωτικές ουσίες βαφής μαλλιών κατά τη διαδικασία βαφής μαλλιών. Στη γνώμη της, στις 21 Σεπτεμβρίου 2010, βάσει των τότε διαθέσιμων στοιχείων ασφάλειας, η SCCS δεν εξέφρασε ιδιαίτερη ανησυχία για τη γονιδιοτοξικότητα και την καρκινογενετικότητα των βαφών μαλλιών και των προϊόντων αντίδρασής τους που χρησιμοποιούνται σήμερα στην ΕΕ. (6) Με βάση την εκτίμηση επικινδυνότητας των στοιχείων για την ασφάλεια που έχουν υποβληθεί και τις τελικές γνώμες της SCCS για την ασφάλεια των μεμονωμένων ουσιών και των προϊόντων αντίδρασης, είναι σκόπιμο να συμπεριληφθούν στο μέρος 1 του παραρτήματος ΙΙΙ της οδηγίας 76/768/ΕΟΚ οι 24 αξιολογηθείσες ουσίες βαφής μαλλιών που δεν ρυθμίζονται στην οδηγία 76/768/ΕΟΚ. (7) Οι ουσίες Hydroxyethyl-2-Nitro-p-Toluidine (υδροξυαιθυλο-2-νιτρο-π-τολουιδίνη) και HC Red No. 10 + HC Red No. 11 είχαν προσωρινά επιτραπεί για χρήση σε προϊόντα βαφής μαλλιών έως τις 31 Δεκεμβρίου 2011 βάσει των περιορισμών και όρων που παρατίθενται στις καταχωρίσεις 10 και 50 στο μέρος 2 του παραρτήματος III στην οδηγία 76/768/ΕΟΚ. Βάσει των τελικών γνωμών που δόθηκαν από την SCCS σχετικά με την ασφάλειά τους, οι ουσίες Hydroxyethyl-2-Nitro-p-Toluidine και HC Red No. 10 + HC Red No. 11 μπορούν να θεωρηθούν ασφαλείς σε προϊόντα βαφής μαλλιών και παρατίθενται στο μέρος 1 του παραρτήματος III της οδηγίας 76/768/ΕΟΚ. (8) Ύστερα από την αξιολόγηση από την SCCS σχετικά με τις ουσίες 1-Napthol και Resorcinol, που παρατίθενται στο μέρος 1 του παραρτήματος III της οδηγίας 76/768/ΕΟΚ, οι ανώτατες επιτρεπόμενες συγκεντρώσεις τους στα τελικά καλλυντικά προϊόντα θα πρέπει να αλλαχθούν. (9) Όσον αφορά την ουσία HC Red No. 16, η SCCS ανέφερε στη γνώμη της της 14ης Δεκεμβρίου 2010 ότι, βάσει του χαμηλού περιθωρίου ασφάλειας για τη χρήση τόσο σε οξειδωτικές όσο και μη οξειδωτικές συνθέσεις βαφής μαλλιών, η ουσία HC Red No. 16 παρουσιάζει κίνδυνο για την υγεία του καταναλωτή. Συνεπώς, η ουσία HC Red No. 16 θα πρέπει να παρατεθεί στο παράρτημα ΙΙ της οδηγίας 76/768/ΕΟΚ. (10) Επομένως, η οδηγία 76/768/ΕΟΚ θα πρέπει να τροποποιηθεί αναλόγως. (11) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Τα παραρτήματα ΙΙ και III της οδηγίας 76/768/ΕΟΚ τροποποιούνται σύμφωνα με το παράρτημα της παρούσας οδηγίας. Άρθρο 2 1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Μαρτίου 2013. Ανακοινώνουν αμέσως στην Επιτροπή το κείμενο των εν λόγω διατάξεων. Εφαρμόζουν τις διατάξεις αυτές από την 1η Σεπτεμβρίου 2013. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 2 Αυγούστου 2012.

Πολιτική για την υγεία

Χημική βιομηχανία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 536/2011 ΤΗΣ ΕΠΙΤΡΟΠΉΣ της 1ης Ιουνίου 2011 για τροποποίηση του παραρτήματος ΙΙ της απόφασης 2007/777/ΕΚ και του παραρτήματος Ι του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4, Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1 και το άρθρο 24 παράγραφος 2, Εκτιμώντας τα ακόλουθα: (1) Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (3) θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση, φορτίων προϊόντων με βάση το κρέας, όπως ορίζονται στο σημείο 7.1 του παραρτήματος Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (4) καθώς και φορτίων επεξεργασμένων στομάχων, ουροδόχων κύστεων και εντέρων, όπως ορίζονται στο σημείο 7.9 του εν λόγω παραρτήματος. (2) Η απόφαση 2007/777/ΕΚ περιλαμβάνει επίσης καταλόγους των τρίτων χωρών και περιοχών τους από τις οποίες επιτρέπονται αυτές οι εισαγωγές, η διαμετακόμιση και η αποθήκευση, καθώς και τα πιστοποιητικά δημόσιας υγείας και υγείας των ζώων και τις επεξεργασίες που απαιτούνται για τα εν λόγω προϊόντα. (3) Το μέρος 2 του παραρτήματος ΙΙ της απόφασης 2007/777/ΕΚ περιλαμβάνει κατάλογο τρίτων χωρών ή περιοχών τους από τις οποίες επιτρέπονται οι εισαγωγές στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που υπόκεινται σε διάφορες επεξεργασίες, οι οποίες αναφέρονται στο μέρος 4 του εν λόγω παραρτήματος. (4) Η Νότια Αφρική περιλαμβάνεται στον κατάλογο του μέρους 2 του παραρτήματος ΙΙ της απόφασης 2007/777/ΕΚ ως χώρα από την οποία επιτρέπονται οι εισαγωγές προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων για κατανάλωση από τον άνθρωπο, τα οποία προέρχονται από κρέας εκτρεφόμενων στρουθιονιδών, τα οποία υπόκεινται σε μη ειδική επεξεργασία, για την οποία δεν προσδιορίζεται ελάχιστη θερμοκρασία («επεξεργασία Α»). (5) Το μέρος 3 του παραρτήματος ΙΙ της απόφασης 2007/777/ΕΚ περιλαμβάνει κατάλογο τρίτων χωρών ή περιοχών τους από τις οποίες επιτρέπονται οι εισαγωγές στην Ένωση προϊόντων κρέατος αποξηραμένων στον ήλιο («biltong») ή παστεριωμένων προϊόντων με βάση το κρέας, τα οποία υπόκεινται σε διάφορες επεξεργασίες, οι οποίες αναφέρονται στο μέρος 4 του εν λόγω παραρτήματος. (6) Η Νότια Αφρική περιλαμβάνεται στο μέρος 3 του παραρτήματος ΙΙ της απόφασης 2007/777/ΕΚ ως χώρα από την οποία επιτρέπονται οι εισαγωγές στην Ένωση προϊόντων κρέατος αποξηραμένων στον ήλιο («biltong») τα οποία αποτελούνται από ή περιέχουν κρέας πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, τα οποία υπόκεινται σε ειδική επεξεργασία («επεξεργασία Ε»). (7) Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (5) καθορίζει απαιτήσεις κτηνιατρικής πιστοποίησης για τις εισαγωγές και τη διαμετακόμιση μέσω της Ένωσης πουλερικών, αυγών επώασης, νεοσσών μίας ημέρας και αυγών απαλλαγμένων από ειδικά παθογόνα καθώς και κρέατος, κιμά και μηχανικά διαχωρισμένου κρέατος πουλερικών, συμπεριλαμβανομένων των στρουθιονιδών και των άγριων πτερωτών θηραμάτων, αυγών και προϊόντων αυγών. Ο εν λόγω κανονισμός προβλέπει ότι τα βασικά προϊόντα που καλύπτονται από αυτόν πρέπει να εισάγονται στην Ένωση και να διαμετακομίζονται μέσω αυτής μόνο από τις τρίτες χώρες, εδάφη, ζώνες ή διαμερίσματα που απαριθμούνται στο μέρος 1 του παραρτήματος I του εν λόγω κανονισμού. (8) Η Νότια Αφρική περιλαμβάνεται στον κατάλογο του μέρους 1 του παραρτήματος Ι του κανονισμού (ΕΚ) αριθ. 798/2008 ως χώρα από την οποία επιτρέπονται οι εισαγωγές στην Ένωση στρουθιονιδών αναπαραγωγής και παραγωγής κρέατος καθώς και νεοσσών μίας ημέρας, αυγών επώασης και κρέατος στρουθιονιδών. (9) Ο κανονισμός (ΕΚ) αριθ. 798/2008 καθορίζει επίσης τους όρους που πρέπει να πληρούνται ώστε μία τρίτη χώρα, έδαφος, ζώνη ή διαμέρισμα να θεωρούνται απαλλαγμένα από την υψηλής παθογονικότητας γρίπης των πτηνών (HPAI) καθώς και τις απαιτήσεις για την κτηνιατρική πιστοποίηση ως προς το σημείο αυτό των προϊόντων που προορίζονται για εισαγωγή στην Ένωση. (10) Η Νότια Αφρική κοινοποίησε στην Επιτροπή την εκδήλωση εστίας HPAI του υποτύπου H5N2 η οποία επιβεβαιώθηκε στο έδαφός της στις 9 Απριλίου 2011. (11) Λόγω της επιβεβαιωμένης εστίας της HPAI, το έδαφος της Νότιας Αφρικής δεν μπορεί να θεωρείται πλέον απαλλαγμένο από την εν λόγω νόσο. Κατά συνέπεια, οι κτηνιατρικές αρχές της Νότιας Αφρικής ανέστειλαν με άμεση ισχύ την έκδοση κτηνιατρικών πιστοποιητικών για φορτία των σχετικών προϊόντων. Ως εκ τούτου, η καταχώριση για τη Νότια Αφρική στο μέρος 1 του παραρτήματος I του κανονισμού (ΕΚ) αριθ. 798/2008 πρέπει να τροποποιηθεί ανάλογα. (12) Επιπλέον, ως αποτέλεσμα της εκδήλωσης εστίας της HPAI, η Νότια Αφρική δεν συμμορφώνεται πλέον με τους όρους υγείας των ζώων για να εφαρμόζει «επεξεργασία Α» σε προϊόντα τα οποία αποτελούνται από ή περιέχουν κρέας εκτρεφόμενων στρουθιονιδών ή επεξεργασμένα στομάχια, ουροδόχους κύστεις και έντερα στρουθιονιδών για κατανάλωση από τον άνθρωπο, τα οποία απαριθμούνται σε κατάλογο στο μέρος 2 του παραρτήματος ΙΙ της απόφασης 2007/777/ΕΚ ούτε για την εφαρμογή «επεξεργασίας Ε» σε προϊόντα κρέατος αποξηραμένων στον ήλιο («biltong») ή παστεριωμένα προϊόντα με βάση το κρέας, τα οποία αποτελούνται από ή περιέχουν κρέατος πουλερικών, εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, όπως παρατίθενται στο μέρος 3 του εν λόγω παραρτήματος. Οι επεξεργασίες αυτές δεν επαρκούν για την εξάλειψη των κινδύνων για την υγεία των ζώων που συνδέονται με τα εν λόγω προϊόντα. Κατά συνέπεια, πρέπει να τροποποιηθούν οι καταχωρίσεις για τη Νότια Αφρική όσον αφορά τα εν λόγω προϊόντα στα μέρη 2 και 3 του παραρτήματος ΙΙ της απόφασης 2007/777/ΕΚ ώστε να προβλέπεται η κατάλληλη επεξεργασία. (13) Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 θα πρέπει να τροποποιηθούν αναλόγως. (14) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΙ της απόφασης 2007/777/ΕΚ τροποποιείται σύμφωνα με το παράρτημα Ι του παρόντος κανονισμού. Άρθρο 2 Το παράρτημα Ι του κανονισμού (ΕΚ) αριθ. 798/2008 τροποποιείται σύμφωνα με το παράρτημα ΙΙ του παρόντος κανονισμού. Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Ιουνίου 2011.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 435/2011 ΤΗΣ ΕΠΙΤΡΟΠΉΣ της 5ης Μαΐου 2011 για την τροποποίηση του κανονισμού (ΕΚ) αριθ. 951/2007 για τον καθορισμό των διατάξεων εφαρμογής των προγραμμάτων διασυνοριακής συνεργασίας που χρηματοδοτούνται στο πλαίσιο του κανονισμού (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (1), και ιδίως το άρθρο 11 παράγραφος 1, Εκτιμώντας τα ακόλουθα: (1) Η Επιτροπή εξέδωσε τον κανονισμό (ΕΚ) αριθ. 951/2007, της 9ης Αυγούστου 2007, για τον καθορισμό των διατάξεων εφαρμογής των προγραμμάτων διασυνοριακής συνεργασίας που χρηματοδοτούνται στο πλαίσιο του κανονισμού (ΕΚ) αριθ. 1638/2006, του Ευρωπαϊκού Κοινοβουλίου και του Συμβουλίου, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (2). (2) Λόγω της καθυστερημένης έναρξης των προγραμμάτων διασυνοριακής συνεργασίας του ευρωπαϊκού μηχανισμού γειτονίας και εταιρικής σχέσης, η παράταση της φάσης εφαρμογής κατά ένα έτος ως προς τα εν λόγω προγράμματα, θα επέτρεπε σε αυτά να τηρήσουν τα προγράμματα εργασίας και να ολοκληρώσουν μεγάλης κλίμακας έργα. (3) Επομένως, ο κανονισμός (ΕΚ) αριθ. 951/2007 πρέπει να τροποποιηθεί αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του κανονισμού (ΕΚ) αριθ. 1638/2006 του Συμβουλίου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 43 παράγραφος 2 του κανονισμού (ΕΚ) αριθ. 951/2007, το στοιχείο β) αντικαθίσταται από το ακόλουθο κείμενο: «β) ένα στάδιο εφαρμογής των σχεδίων που χρηματοδοτούνται από το κοινό επιχειρησιακό πρόγραμμα που αρχίζει ταυτόχρονα με την περίοδο εφαρμογής του προγράμματος και λήγει το αργότερο στις 31 Δεκεμβρίου 2015. Όλες οι δραστηριότητες των σχεδίων που χρηματοδοτούνται από το πρόγραμμα πρέπει να λήξουν το αργότερο κατά την ημερομηνία αυτή». Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Μαΐου 2011.

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 272/2012 ΤΗΣ ΕΠΙΤΡΟΠΉΣ της 7ης Φεβρουαρίου 2012 που συμπληρώνει τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου όσον αφορά τα τέλη που χρεώνει η Ευρωπαϊκή Αρχή Κινητών Αξιών και Αγορών στους οργανισμούς αξιολόγησης της πιστοληπτικής ικανότητας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2006, για τους οργανισμούς αξιολόγησης της πιστοληπτικής ικανότητας (1), και ιδίως το άρθρο 19 παράγραφος 2, Εκτιμώντας τα ακόλουθα: (1) Το άρθρο 62 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών) (2) προβλέπει ότι τα έσοδα της Ευρωπαϊκής Αρχής Κινητών Αξιών και Αγορών (ΕΑΚΑΑ) συνίστανται επίσης σε τυχόν τέλη που καταβάλλονται στην ΕΑΚΑΑ στις περιπτώσεις που ορίζονται στο δίκαιο της Ένωσης καθώς και σε εισφορές των εθνικών δημόσιων αρχών και επιχορήγηση από την Ένωση. (2) Προκειμένου να εξασφαλιστεί η αποτελεσματική χρήση του προϋπολογισμού της ΕΑΚΑΑ και, παράλληλα, να μειωθεί η οικονομική επιβάρυνση των κρατών μελών και της Ένωσης, είναι απαραίτητο να εξασφαλιστεί ότι οι οργανισμοί αξιολόγησης πιστοληπτικής ικανότητας καταβάλλουν τουλάχιστον το σύνολο του κόστους που σχετίζεται με την εποπτεία τους. Το τυχόν έλλειμμα που μπορεί να προκύψει κατά τη διάρκεια ενός οικονομικού έτους θα πρέπει να ανακτάται από τους οργανισμούς αξιολόγησης πιστοληπτικής ικανότητας το επόμενο έτος (3) Ένα ετήσιο εποπτικό τέλος θα πρέπει να χρεώνεται στους οργανισμούς αξιολόγησης πιστοληπτικής ικανότητας των οποίων ο κύκλος εργασιών υπερβαίνει ένα ορισμένο όριο, προκειμένου να εξασφαλιστεί δημοσιονομική βεβαιότητα τόσο για την ΕΑΚΑΑ όσο και για τους σχετικούς οργανισμούς αξιολόγησης πιστοληπτικής ικανότητας. Τα ετήσια εποπτικά τέλη δεν θα πρέπει να αποτελούν βάρος για τους νεοεισερχόμενους στην αγορά αξιολόγησης πιστοληπτικής ικανότητας. Επιπλέον, οι μικροί οργανισμοί αξιολόγησης πιστοληπτικής ικανότητας αναμένεται να προκαλούν σημαντικά χαμηλότερο εποπτικό κόστος από τους μεγαλύτερους οργανισμούς. Θα ήταν συνεπώς αναλογικό να απαλλάσσονται πλήρως οι μικροί οργανισμοί αξιολόγησης πιστοληπτικής ικανότητας από την καταβολή του ετήσιου εποπτικού τέλους όταν ο οργανισμός αξιολόγησης πιστοληπτικής ικανότητας ή ο όμιλος οργανισμών αξιολόγησης πιστοληπτικής ικανότητας στον οποίο ανήκουν δεν υπερβαίνει ένα συγκεκριμένο κατώτατο όριο κύκλου εργασιών. (4) Προκειμένου να διασφαλιστεί η δίκαιη και σαφής κατανομή των τελών η οποία, ταυτόχρονα, θα αντικατοπτρίζει την πραγματική διοικητική επιβάρυνση ανά εποπτευόμενη οντότητα, το εποπτικό τέλος θα πρέπει να υπολογίζεται με βάση τον κύκλο εργασιών των οργανισμών αξιολόγησης πιστοληπτικής ικανότητας, που παράγεται από τις δραστηριότητες αξιολόγησης και τις βοηθητικές υπηρεσίες, δεδομένου ότι το κόστος της εποπτείας είναι υψηλότερο για μεγαλύτερους οργανισμούς αξιολόγησης πιστοληπτικής ικανότητας από ό,τι για μικρότερους. Επιπλέον, η παροχή βοηθητικών υπηρεσιών απαιτεί πρόσθετη εποπτική προσπάθεια δεδομένου ότι χρειάζονται παρακολούθηση οι πιθανές συγκρούσεις συμφερόντων που προκύπτουν από την παροχή βοηθητικών υπηρεσιών. Οι οργανισμοί αξιολόγησης πιστοληπτικής ικανότητας δεν θα πρέπει να καταστρατηγούν τη δίκαιη κατανομή των τελών σύμφωνα με τον παρόντα κανονισμό μέσω της ανακατανομής των εσόδων σε άλλους φορείς στο εσωτερικό του ομίλου τους με σκοπό τη μείωση των πληρωτέων τελών τους. Η ΕΑΚΑΑ θα πρέπει να παρακολουθεί και να αναφέρει τυχόν κρίσιμες εξελίξεις στο θέμα αυτό. (5) Θα πρέπει να χρεώνεται τέλος εγγραφής στους οργανισμούς αξιολόγησης πιστοληπτικής ικανότητας που είναι εγκατεστημένοι στην Ένωση με βάση το κόστος της ΕΑΚΑΑ για τη διεκπεραίωση της αίτησης εγγραφής. Η πολυπλοκότητα της αίτησης και το κόστος που συνδέεται με την αξιολόγηση της αίτησης αυξάνονται όταν ο οργανισμός αξιολόγησης πιστοληπτικής ικανότητας υποβάλλει αίτηση για την έκδοση αξιολογήσεων για δομημένα χρηματοπιστωτικά μέσα ή σχεδιάζει να προσυπογράφει αξιολογήσεις από οργανισμούς τρίτων χωρών ή έχει υποκαταστήματα. Επομένως, το τέλος εγγραφής πρέπει να υπολογίζεται σύμφωνα με τα στοιχεία αυτά. Το κόστος της διεκπεραίωσης εξαρτάται επίσης σε μεγάλο βαθμό από το μέγεθος του αιτούντος οργανισμού αξιολόγησης πιστοληπτικής ικανότητας. Δεδομένου ότι ο μελλοντικός κύκλος εργασιών ενός νέου οργανισμού αξιολόγησης πιστοληπτικής ικανότητας δεν είναι γνωστός κατά τη στιγμή της υποβολής αίτησης εγγραφής, ο αριθμός των εργαζομένων θα πρέπει να αντικαταστήσει τον κύκλο εργασιών ως κοινή βάση για τους υπολογισμούς που αφορούν όλους τους οργανισμούς αξιολόγησης πιστοληπτικής ικανότητας. (6) Ο παρών κανονισμός θα πρέπει να προβλέπει τη χρέωση τελών σε οργανισμούς αξιολόγησης πιστοληπτικής ικανότητας τρίτων χωρών που υποβάλλουν αίτηση για πιστοποίηση στην Ένωση σύμφωνα με το άρθρο 5 παράγραφος 2 του κανονισμού (ΕΚ) αριθ. 1060/2009, προκειμένου να καλύπτεται το κόστος πιστοποίησής τους και το ετήσιο εποπτικό κόστος τους. Από την άποψη αυτή, οι αναγκαίες δαπάνες της ΕΑΚΑΑ συνδέονται με την πιστοποίηση των εν λόγω οργανισμών αξιολόγησης πιστοληπτικής ικανότητας τρίτων χωρών σύμφωνα με το άρθρο 5 παράγραφος 3 του κανονισμού (ΕΚ) αριθ. 1060/2009 η οποία ακολουθεί διαδικασία παρόμοια με εκείνη που ισχύει για την εγγραφή των οργανισμών αξιολόγησης πιστοληπτικής ικανότητας που είναι εγκατεστημένοι στην Ένωση, καθώς και οι δαπάνες της ΕΑΚΑΑ οι αναγκαίες για την εποπτεία των πιστοποιημένων οργανισμών αξιολόγησης πιστοληπτικής ικανότητας. (7) Στους οργανισμούς αξιολόγησης πιστοληπτικής ικανότητας θα πρέπει να επιστρέφεται ένα ποσοστό του τέλους που τους είχε χρεωθεί αρχικά για την εγγραφή ή την πιστοποίησή τους σε περίπτωση που αποσύρουν την αίτησή τους κατά τη διάρκεια της διαδικασίας εγγραφής ή πιστοποίησης, δεδομένου ότι στις περιπτώσεις αυτές το κόστος της ΕΑΚΑΑ για τη διεκπεραίωση της αίτησης θα είναι χαμηλότερο. (8) Εν όψει των πιθανών μελλοντικών εξελίξεων, είναι σκόπιμο να επανεξετάζονται και να επικαιροποιούνται τα κατώτατα όρια απαλλαγής των οργανισμών αξιολόγησης πιστοληπτικής ικανότητας από την πληρωμή ετήσιων εποπτικών τελών και τα ποσά των τελών εγγραφής και πιστοποίησης, ανάλογα με τις ανάγκες. Η Επιτροπή θα πρέπει να αξιολογήσει την ορθή εφαρμογή των εν λόγω μέτρων εντός τεσσάρων ετών από την έναρξη ισχύος του παρόντος κανονισμού και να υποβάλει έκθεση στο Ευρωπαϊκό Κοινοβούλιο και το Συμβούλιο σχετικά με την πιθανή ανάγκη επανεξέτασής του. (9) Οι αρμόδιες εθνικές αρχές επιβαρύνονται με κόστη κατά την άσκηση καθηκόντων που τους έχουν μεταβιβαστεί από την ΕΑΚΑΑ σύμφωνα με το άρθρο 30 του κανονισμού (ΕΚ) αριθ. 1060/2009 και όταν παρέχουν συνδρομή στην ΕΑΚΑΑ στις άλλες περιπτώσεις που αναφέρονται στον εν λόγω κανονισμό. Τα τέλη που θα χρεώνει η ΕΑΚΑΑ στους οργανισμούς αξιολόγησης πιστοληπτικής ικανότητας θα πρέπει να καλύπτουν επίσης τα εν λόγω κόστη. Προκειμένου οι αρμόδιες αρχές να μην υφίστανται ζημία ούτε να αποκομίζουν κέρδος από την άσκηση καθηκόντων που τους μεταβιβάζονται ή την παροχή συνδρομής στην ΕΑΚΑΑ, η ΕΑΚΑΑ θα πρέπει να καλύπτει το πραγματικό κόστος που βάρυνε την εν λόγω αρμόδια εθνική αρχή. (10) Ο παρών κανονισμός αποτελεί τη βάση για το δικαίωμα της ΕΑΚΑΑ να χρεώνει τέλη στους οργανισμούς αξιολόγησης πιστοληπτικής ικανότητας. Για να διευκολυνθούν άμεσα οι αποτελεσματικές και αποδοτικές δραστηριότητες εποπτείας και επιβολής, θα πρέπει να αρχίσει να ισχύει την τρίτη ημέρα από τη δημοσίευσή του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ Άρθρο 1 Αντικείμενο Ο παρών κανονισμός ορίζει κανόνες σχετικά με τα τέλη που χρεώνει η Ευρωπαϊκή Αρχή Κινητών Αξιών και Αγορών (ΕΑΚΑΑ) στους οργανισμούς αξιολόγησης πιστοληπτικής ικανότητας για εποπτεία, εγγραφή και πιστοποίηση. Άρθρο 2 Πλήρης ανάκτηση του εποπτικού κόστους Τα τέλη που χρεώνονται στους οργανισμούς αξιολόγησης πιστοληπτικής ικανότητας καλύπτουν τα εξής: α) όλα τα κόστη τα σχετικά με την εποπτεία οργανισμών αξιολόγησης πιστοληπτικής ικανότητας από την ΕΑΚΑΑ σύμφωνα με τον κανονισμό (ΕΚ) αριθ. 1060/2009, περιλαμβανομένου του κόστους που προκύπτει από την εγγραφή και την πιστοποίηση οργανισμών αξιολόγησης πιστοληπτικής ικανότητας· β) όλα τα κόστη για την κάλυψη των δαπανών των αρμοδίων αρχών στις οποίες η ΕΑΚΑΑ έχει μεταβιβάσει καθήκοντα σύμφωνα με το άρθρο 30 του κανονισμού (ΕΚ) αριθ. 1060/2009· γ) όλα τα κόστη για την κάλυψη των δαπανών των αρμοδίων αρχών οι οποίες έχουν παράσχει συνδρομή στην ΕΑΚΑΑ σύμφωνα με το άρθρο 23γ παράγραφος 4 και το άρθρο 23δ παράγραφος 5 του κανονισμού (ΕΚ) αριθ. 1060/2009. Άρθρο 3 Εφαρμοστέος κύκλος εργασιών 1. Για τους σκοπούς του υπολογισμού των τελών που αναφέρονται στο άρθρο 5, το άρθρο 7 παράγραφος 1 και το άρθρο 11 παράγραφοι 1 και 2, ο εφαρμοστέος κύκλος εργασιών για ένα δεδομένο οικονομικό έτος (n) είναι τα έσοδα ενός οργανισμού αξιολόγησης πιστοληπτικής ικανότητας όπως δημοσιεύθηκαν στους ελεγμένους λογαριασμούς του οργανισμού του προηγουμένου έτους (n-1), τα οποία προέρχονται από δραστηριότητες αξιολόγησης και βοηθητικές υπηρεσίες. 2. Εάν ο οργανισμός αξιολόγησης πιστοληπτικής ικανότητας δεν λειτουργούσε ολόκληρο το έτος (n-1), τα εφαρμοστέα έσοδα εκτιμώνται με παρέκταση του εν λόγω ποσού για ολόκληρο το οικονομικό έτος. ΚΕΦΑΛΑΙΟ II ΤΕΛΗ Άρθρο 4 Είδη τελών και γενικοί τρόποι πληρωμής 1. Οι οργανισμοί αξιολόγησης πιστοληπτικής ικανότητας που είναι εγκατεστημένοι στην Ένωση και οι οποίοι υποβάλλουν αίτηση εγγραφής σύμφωνα με το άρθρο 14 παράγραφος 1 του κανονισμού (ΕΚ) αριθ. 1060/2009 χρεώνονται με τα εξής είδη τελών: α) ετήσια εποπτικά τέλη σύμφωνα με το άρθρο 5· β) τέλη εγγραφής σύμφωνα με το άρθρο 6. 2. Οι οργανισμοί αξιολόγησης πιστοληπτικής ικανότητας που είναι εγκατεστημένοι σε τρίτες χώρες και οι οποίοι υποβάλλουν αίτηση πιστοποίησης σύμφωνα με το άρθρο 5 παράγραφος 2 του κανονισμού (ΕΚ) αριθ. 1060/2009 χρεώνονται με τα εξής είδη τελών: α) κατ’ αποκοπήν ετήσια εποπτικά τέλη σύμφωνα με το άρθρο 7· β) τέλη πιστοποίησης σύμφωνα με το άρθρο 8. 3. Τα τέλη είναι πληρωτέα σε ευρώ. Καταβάλλονται όπως ορίζεται στο άρθρο 5 παράγραφος 3, το άρθρο 6 παράγραφος 6, το άρθρο 7 παράγραφος 2 και το άρθρο 8 παράγραφος 2. Οι καθυστερημένες πληρωμές επισύρουν ημερήσια χρηματική ποινή ίση με το 0,1 % του οφειλόμενου ποσού. Άρθρο 5 Ετήσιο εποπτικό τέλος για εγγεγραμμένους οργανισμούς αξιολόγησης πιστοληπτικής ικανότητας 1. Στους εγγεγραμμένους οργανισμούς αξιολόγησης πιστοληπτικής ικανότητας χρεώνεται ετήσιο εποπτικό τέλος. Κατά παρέκκλιση από το πρώτο εδάφιο, ένας εγγεγραμμένος οργανισμός αξιολόγησης πιστοληπτικής ικανότητας απαλλάσσεται από την καταβολή ετήσιου εποπτικού τέλους εάν τα συνολικά έσοδά του, όπως έχουν δημοσιευθεί στους πιο πρόσφατους ελεγμένους λογαριασμούς του, είναι λιγότερα από 10 εκατ. ευρώ ή, σε περίπτωση που ανήκει σε όμιλο οργανισμών αξιολόγησης πιστοληπτικής ικανότητας, εάν ο όμιλος των οργανισμών αξιολόγησης πιστοληπτικής ικανότητας έχει συνολικά έσοδα λιγότερα από 10 εκατ. ευρώ. 2. Το ετήσιο εποπτικό τέλος για ένα δεδομένο οικονομικό έτος υπολογίζεται ως εξής: α) η βάση για τον υπολογισμό του ετήσιου εποπτικού τέλους για ένα δεδομένο οικονομικό έτος είναι η εκτίμηση των δαπανών των σχετικών με την εποπτεία οργανισμών αξιολόγησης πιστοληπτικής ικανότητας όπως περιλαμβάνονται στον προϋπολογισμό της ΕΑΚΑΑ για το ίδιο έτος, που έχει καθοριστεί και εγκριθεί σύμφωνα με το άρθρο 63 του κανονισμού (ΕΕ) αριθ. 1095/2010· β) το σχετικό ποσό για τον υπολογισμό του ετήσιου εποπτικού τέλους για ένα δεδομένο οικονομικό έτος είναι η εκτίμηση των δαπανών σύμφωνα με το στοιχείο α) μείον τα ετήσια εποπτικά τέλη που χρεώνονται σε πιστοποιημένους οργανισμούς αξιολόγησης πιστοληπτικής ικανότητας για ένα δεδομένο οικονομικό έτος σύμφωνα με το άρθρο 7 και συν το τυχόν έλλειμμα από το προηγούμενο οικονομικό έτος· γ) ένας εγγεγραμμένος οργανισμός αξιολόγησης πιστοληπτικής ικανότητας, όπως αναφέρεται στην παράγραφο 1, καταβάλλει ως ετήσιο εποπτικό τέλος ένα μέρος του σχετικού ποσού που αντιστοιχεί στο λόγο του εφαρμοστέου κύκλου εργασιών του οργανισμού αξιολόγησης πιστοληπτικής ικανότητας προς το συνολικό εφαρμοστέο κύκλο εργασιών του συνόλου των εγγεγραμμένων οργανισμών αξιολόγησης πιστοληπτικής ικανότητας που υποχρεούνται να καταβάλουν ετήσιο εποπτικό τέλος σύμφωνα με την παράγραφο 1. 3. Το ετήσιο εποπτικό τέλος για ένα δεδομένο οικονομικό έτος καταβάλλεται σε δύο δόσεις. Η πρώτη δόση είναι πληρωτέα έως το τέλος Φεβρουαρίου του οικείου έτους και ανέρχεται στα δύο τρίτα του εκτιμώμενου ετήσιου εποπτικού τέλους. Αν ο εφαρμοστέος κύκλος εργασιών δεν είναι ακόμη διαθέσιμος εκείνη την εποχή, η ΕΑΚΑΑ βασίζει τον υπολογισμό στον κύκλο εργασιών που περιλαμβάνεται στους πιο πρόσφατους διαθέσιμους ελεγμένους λογαριασμούς. Η δεύτερη δόση είναι πληρωτέα έως το τέλος Αυγούστου. Το ποσό της δεύτερης δόσης ισούται με το ετήσιο εποπτικό τέλος υπολογιζόμενο σύμφωνα με την παράγραφο 2, μείον το ποσό της πρώτης δόσης. Η ΕΑΚΑΑ αποστέλλει τα τιμολόγια για τις δόσεις στους οργανισμούς αξιολόγησης πιστοληπτικής ικανότητας τουλάχιστον 30 ημέρες πριν από την αντίστοιχη ημερομηνία πληρωμής. Άρθρο 6 Τέλος εγγραφής 1. Το ύψος του τέλους εγγραφής που καταβάλλεται από μεμονωμένους οργανισμούς αξιολόγησης πιστοληπτικής ικανότητας οι οποίοι υποβάλλουν αίτηση εγγραφής πρέπει να είναι ανάλογο προς την πολυπλοκότητα της αίτησης και το μέγεθος του οργανισμού αξιολόγησης πιστοληπτικής ικανότητας, όπως ορίζεται στις παραγράφους 2 έως 5. 2. Για τους σκοπούς του υπολογισμού του ύψους του τέλους εγγραφής λαμβάνονται υπόψη τα εξής κριτήρια: α) εάν ο οργανισμός αξιολόγησης πιστοληπτικής ικανότητας σκοπεύει να εκδίδει αξιολογήσεις για δομημένα χρηματοπιστωτικά μέσα· β) εάν ο οργανισμός αξιολόγησης πιστοληπτικής ικανότητας έχει υποκατάστημα σε άλλο κράτος μέλος ή σε τρίτη χώρα· γ) εάν ο οργανισμός αξιολόγησης πιστοληπτικής ικανότητας σκοπεύει να προσυπογράφει αξιολογήσεις. 3. Όταν δεν ισχύει κανένα από τα κριτήρια που ορίζονται στην παράγραφο 2, τα τέλη εγγραφής υπολογίζονται ανάλογα με τον αριθμό των εργαζομένων, ως εξής: α) οι οργανισμοί αξιολόγησης πιστοληπτικής ικανότητας με λιγότερους από 15 εργαζομένους πληρώνουν 2 000 ευρώ· β) οι οργανισμοί αξιολόγησης πιστοληπτικής ικανότητας με 15 έως 49 εργαζομένους πληρώνουν 15 000 ευρώ· γ) οι οργανισμοί αξιολόγησης πιστοληπτικής ικανότητας με τουλάχιστον 50 εργαζομένους πληρώνουν 40 000 ευρώ. 4. Οι οργανισμοί αξιολόγησης πιστοληπτικής ικανότητας που πληρούν μόνο ένα από τα κριτήρια που ορίζονται στην παράγραφο 2 πληρώνουν τα παρακάτω τέλη εγγραφής ανάλογα με τον αριθμό των εργαζομένων τους, ως εξής: α) οι οργανισμοί αξιολόγησης πιστοληπτικής ικανότητας με λιγότερους από 15 εργαζομένους πληρώνουν 10 000 ευρώ· β) οι οργανισμοί αξιολόγησης πιστοληπτικής ικανότητας με 15 έως 49 εργαζομένους πληρώνουν 40 000 ευρώ· γ) οι οργανισμοί αξιολόγησης πιστοληπτικής ικανότητας με τουλάχιστον 50 εργαζομένους πληρώνουν 100 000 ευρώ. 5. Οι οργανισμοί αξιολόγησης πιστοληπτικής ικανότητας που πληρούν δύο τουλάχιστον από τα κριτήρια που ορίζονται στην παράγραφο 2 πληρώνουν τα παρακάτω τέλη εγγραφής ανάλογα με τον αριθμό των εργαζομένων τους, ως εξής: α) οι οργανισμοί αξιολόγησης πιστοληπτικής ικανότητας με λιγότερους από 15 εργαζομένους πληρώνουν 30 000 ευρώ· β) οι οργανισμοί αξιολόγησης πιστοληπτικής ικανότητας με 15 έως 49 εργαζομένους πληρώνουν 85 000 ευρώ· γ) οι οργανισμοί αξιολόγησης πιστοληπτικής ικανότητας με τουλάχιστον 50 εργαζομένους πληρώνουν 125 000 ευρώ. 6. Το τέλος εγγραφής είναι πληρωτέο στο ακέραιο τη στιγμή της υποβολής της αίτησης εγγραφής από τον οργανισμό αξιολόγησης πιστοληπτικής ικανότητας. 7. Εάν ο οργανισμός αξιολόγησης πιστοληπτικής ικανότητας αποσύρει την αίτηση εγγραφής του πριν του γνωστοποιήσει η ΕΑΚΑΑ ότι η αίτηση είναι πλήρης σύμφωνα με το δεύτερο εδάφιο του άρθρου 15 παράγραφος 4 του κανονισμού (ΕΚ) αριθ. 1060/2009, η ΕΑΚΑΑ επιστρέφει τα τρία τέταρτα του καταβληθέντος τέλους εγγραφής. Εάν η αίτηση αποσυρθεί μετά την ημερομηνία αυτή, αλλά πριν εκδώσει η ΕΑΚΑΑ αιτιολογημένη απόφαση για την εγγραφή ή αρνηθεί την εγγραφή, η ΕΑΚΑΑ επιστρέφει το ένα τέταρτο του καταβληθέντος τέλους εγγραφής. 8. Κατά παρέκκλιση από το άρθρο 5, ένας εγγεγραμμένος οργανισμός αξιολόγησης πιστοληπτικής ικανότητας που υποχρεούται να καταβάλει ετήσιο εποπτικό τέλος σύμφωνα με το άρθρο 5 παράγραφος 1 καταβάλλει το έτος της εγγραφής του αρχικό εποπτικό τέλος ύψους 500 ευρώ για κάθε πλήρη μήνα κατά το χρονικό διάστημα μεταξύ της ημερομηνίας εγγραφής και του τέλους του οικονομικού έτους. Το τέλος αυτό καταβάλλεται στο ακέραιο όταν κοινοποιηθεί η εγγραφή στον οργανισμό αξιολόγησης πιστοληπτικής ικανότητας. Άρθρο 7 Κατ’ αποκοπή ετήσιο εποπτικό τέλος για πιστοποιημένους οργανισμούς αξιολόγησης πιστοληπτικής ικανότητας 1. Ο οργανισμός αξιολόγησης πιστοληπτικής ικανότητας που είναι πιστοποιημένος σύμφωνα με τον κανονισμό (ΕΚ) αριθ. 1060/2009 καταβάλλει ετήσιο εποπτικό τέλος ύψους 6 000 ευρώ. Κατά παρέκκλιση από το πρώτο εδάφιο, ο πιστοποιημένος οργανισμός αξιολόγησης πιστοληπτικής ικανότητας απαλλάσσεται από την καταβολή ετήσιου εποπτικού τέλους εάν τα συνολικά έσοδά του, όπως έχουν δημοσιευθεί στους πιο πρόσφατους ελεγμένους λογαριασμούς του, είναι λιγότερα από 10 εκατ. ευρώ ή, σε περίπτωση που ανήκει σε όμιλο οργανισμών αξιολόγησης πιστοληπτικής ικανότητας, εάν ο όμιλος των οργανισμών αξιολόγησης πιστοληπτικής ικανότητας έχει συνολικά έσοδα λιγότερα από 10 εκατ. ευρώ. 2. Το ετήσιο εποπτικό τέλος για έναν πιστοποιημένο οργανισμό αξιολόγησης πιστοληπτικής ικανότητας είναι πληρωτέο έως το τέλος Φεβρουαρίου. Η ΕΑΚΑΑ αποστέλλει τιμολόγιο πληρωμής προς τον πιστοποιημένο οργανισμό αξιολόγησης πιστοληπτικής ικανότητας τουλάχιστον 30 ημέρες πριν την ημερομηνία αυτή. Άρθρο 8 Τέλος πιστοποίησης 1. Ο οργανισμός αξιολόγησης πιστοληπτικής ικανότητας που υποβάλλει αίτηση πιστοποίησης καταβάλλει τέλος πιστοποίησης ύψους 10 000 ευρώ. 2. Το τέλος πιστοποίησης είναι πληρωτέο στο ακέραιο τη στιγμή που ο οργανισμός αξιολόγησης της πιστοληπτικής ικανότητας υποβάλλει αίτηση πιστοποίησης. 3. Εάν ένας οργανισμός αξιολόγησης πιστοληπτικής ικανότητας αποσύρει την αίτησή του για πιστοποίηση πριν του γνωστοποιήσει η ΕΑΚΑΑ ότι η αίτηση είναι πλήρης σύμφωνα με το δεύτερο εδάφιο του άρθρου 15 παράγραφος 4 του κανονισμού (ΕΚ) αριθ. 1060/2009, η ΕΑΚΑΑ επιστρέφει τα τρία τέταρτα του τέλους πιστοποίησης. Εάν η αίτηση αποσυρθεί μετά την ημερομηνία αυτή, αλλά πριν η ΕΑΚΑΑ εκδώσει αιτιολογημένη απόφαση για την πιστοποίηση ή αρνηθεί την πιστοποίηση, η ΕΑΚΑΑ επιστρέφει το ένα τέταρτο του τέλους πιστοποίησης. 4. Κατά παρέκκλιση από το άρθρο 7, ο πιστοποιημένος οργανισμός αξιολόγησης πιστοληπτικής ικανότητας που υποχρεούται να καταβάλει ετήσιο εποπτικό τέλος σύμφωνα με το άρθρο 7 παράγραφος 1 καταβάλλει το έτος της πιστοποίησής του αρχικό εποπτικό τέλος ύψους 500 ευρώ για κάθε πλήρη μήνα κατά το χρονικό διάστημα μεταξύ της ημερομηνίας πιστοποίησης και του τέλους του οικονομικού έτους. Το τέλος αυτό καταβάλλεται στο ακέραιο όταν κοινοποιηθεί η πιστοποίηση στον οργανισμό αξιολόγησης πιστοληπτικής ικανότητας. Άρθρο 9 Κάλυψη δαπανών των αρμοδίων αρχών 1. Μόνον η ΕΑΚΑΑ χρεώνει τέλη στους οργανισμούς αξιολόγησης πιστοληπτικής ικανότητας για την εγγραφή, την πιστοποίηση και την εποπτεία τους. Οι αρμόδιες αρχές δεν χρεώνουν τέλη στους οργανισμούς αξιολόγησης πιστοληπτικής ικανότητας, συμπεριλαμβανομένων των περιπτώσεων όπου οι αρχές αυτές εκτελούν καθήκοντα για λογαριασμό της ΕΑΚΑΑ σύμφωνα με το άρθρο 30 του κανονισμού (ΕΚ) αριθ. 1060/2009. 2. Η ΕΑΚΑΑ επιστρέφει στις αρμόδιες αρχές το πραγματικό κόστος που προέκυψε συνεπεία της εκτέλεσης καθηκόντων που τους μεταβιβάζονται σύμφωνα με το άρθρο 30 του κανονισμού (ΕΚ) αριθ. 1060/2009 ή συνεπεία της παροχής συνδρομής στην ΕΑΚΑΑ σύμφωνα με το άρθρο 23γ παράγραφος 4 ή το άρθρο 23δ παράγραφος 5 του εν λόγω κανονισμού. Οι δαπάνες που καλύπτονται περιλαμβάνουν όλες τις πάγιες δαπάνες και τις μεταβλητές δαπάνες που σχετίζονται με την εκτέλεση των μεταβιβασθέντων καθηκόντων ή την παροχή συνδρομής στην ΕΑΚΑΑ. ΚΕΦΑΛΑΙΟ III ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 10 Τέλη το 2011 1. Οι οργανισμοί αξιολόγησης πιστοληπτικής ικανότητας που εγγράφηκαν το 2011 καταβάλλουν, για το 2011, αρχικό εποπτικό τέλος ύψους 500 ευρώ για κάθε πλήρη μήνα κατά την περίοδο μεταξύ της ημερομηνίας εγγραφής, αλλά όχι νωρίτερα από την 1η Ιουλίου 2011, και της 31ης Δεκεμβρίου 2011. Το τέλος αυτό είναι πληρωτέο στο ακέραιο μέχρι το τέλος Απριλίου 2012. Κατά παρέκκλιση από το πρώτο εδάφιο, ένας εγγεγραμμένος οργανισμός αξιολόγησης πιστοληπτικής ικανότητας απαλλάσσεται από την καταβολή εποπτικού τέλους το 2011, εάν τα συνολικά έσοδά του, όπως έχουν δημοσιευθεί στους πιο πρόσφατους ελεγμένους λογαριασμούς του, είναι λιγότερα από 10 εκατ. ευρώ ή, σε περίπτωση που ανήκει σε όμιλο οργανισμών αξιολόγησης πιστοληπτικής ικανότητας, εάν ο όμιλος οργανισμών αξιολόγησης πιστοληπτικής ικανότητας έχει συγκεντρωτικά συνολικά έσοδα λιγότερα από 10 εκατ. ευρώ. 2. Οι οργανισμοί αξιολόγησης πιστοληπτικής ικανότητας που έχουν πιστοποιηθεί το 2011 καταβάλλουν, για το 2011, αρχικό εποπτικό τέλος ύψους 500 ευρώ για κάθε μήνα μεταξύ της ημερομηνίας πιστοποίησης, αλλά όχι νωρίτερα από την 1η Ιουλίου 2011, και της 31ης Δεκεμβρίου 2011. Το τέλος αυτό είναι πληρωτέο στο ακέραιο μέχρι το τέλος Απριλίου 2012. Κατά παρέκκλιση από το πρώτο εδάφιο, ένας πιστοποιημένος οργανισμός αξιολόγησης πιστοληπτικής ικανότητας απαλλάσσεται από την καταβολή εποπτικού τέλους το 2011, εάν έχει εφαρμοστέο κύκλο εργασιών μικρότερο των 10 εκατ. ευρώ ή, σε περίπτωση που ανήκει σε όμιλο οργανισμών αξιολόγησης πιστοληπτικής ικανότητας, εάν ο όμιλος οργανισμών αξιολόγησης πιστοληπτικής ικανότητας έχει συγκεντρωτικό εφαρμοστέο κύκλο εργασιών μικρότερο των 10 εκατ. ευρώ. Άρθρο 11 Έναρξη ισχύος Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Φεβρουαρίου 2012.

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ

Χρηματοπιστωτικοί οργανισμοί


ΚΑΝΟΝΙΣΜΌΣ (ΕΕ) αριθ. 65/2012 ΤΗΣ ΕΠΙΤΡΟΠΉΣ της 24ης Ιανουαρίου 2012 για την εφαρμογή του κανονισμού (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου όσον αφορά τους δείκτες αλλαγής ταχύτητας και για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις απαιτήσεις έγκρισης τύπου και γενικής ασφαλείας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (1), και ιδίως το άρθρο 14 παράγραφος 1 στοιχείο α), Εκτιμώντας τα ακόλουθα: (1) Ο κανονισμός (ΕΚ) αριθ. 661/2009 απαιτεί την εγκατάσταση δεικτών αλλαγής ταχύτητας (GSI) σε όλα τα οχήματα, τα οποία είναι εφοδιασμένα με χειροκίνητο κιβώτιο ταχυτήτων, και ανήκουν στην κατηγορία Μ1 με μάζα αναφοράς που δεν υπερβαίνει τα 2 610 kg και στα οχήματα στα οποία η έγκριση τύπου επεκτείνεται σύμφωνα με το άρθρο 2 παράγραφος 2 του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (2). (2) Ο κανονισμός (ΕΚ) αριθ. 661/2009 προβλέπει τον καθορισμό των τεχνικών λεπτομερειών των διατάξεών του σχετικά με τους GSI από τη νομοθεσία εφαρμογής. Είναι πλέον αναγκαίο να καθοριστούν οι ειδικές διαδικασίες, δοκιμές και απαιτήσεις για αυτήν την έγκριση τύπου των δεικτών αλλαγής ταχύτητας. (3) Συνεπώς, η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (Οδηγία-πλαίσιο) (3), πρέπει να τροποποιηθεί ανάλογα. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής για τα μηχανοκίνητα οχήματα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Πεδίο εφαρμογής Ο παρών κανονισμός ισχύει για τα οχήματα της κατηγορίας M1 που συμμορφώνονται με τις ακόλουθες απαιτήσεις: - είναι εφοδιασμένα με χειροκίνητο κιβώτιο ταχυτήτων, - έχουν μάζα αναφοράς που δεν υπερβαίνει τα 2 610 kg ή στα οποία η έγκριση τύπου επεκτείνεται σύμφωνα με το άρθρο 2 παράγραφος 2 του κανονισμού (ΕΚ) αριθ. 715/2007. Ο παρών κανονισμός δεν εφαρμόζεται σε «οχήματα που αποσκοπούν στην εκπλήρωση ειδικών κοινωνικών αναγκών» όπως ορίζονται στο άρθρο 3 παράγραφος 2 στοιχείο γ) του κανονισμού (ΕΚ) αριθ. 715/2007. Άρθρο 2 Ορισμοί Για τους σκοπούς του παρόντος κανονισμού, ισχύουν οι εξής ορισμοί επιπλέον των ορισμών που παρατίθενται στον κανονισμό (ΕΚ) αριθ. 661/2009: 1) ως «τύπος οχήματος όσον αφορά τον GSI» νοείται μια ομάδα οχημάτων που δεν διαφέρουν ως προς τα λειτουργικά χαρακτηριστικά του GSI και τη λογική που χρησιμοποιείται από τον GSI για να καθοριστεί η χρονική στιγμή ένδειξης της αλλαγής ταχύτητας. Στα παραδείγματα διαφορετικής λογικής περιλαμβάνονται, μεταξύ άλλων, τα εξής: i) αλλαγές ταχύτητας προς τα άνω που υποδεικνύονται σε συγκεκριμένες στροφές του κινητήρα· ii) αλλαγές ταχύτητας προς τα άνω που υποδεικνύονται όταν ειδικοί χάρτες κατανάλωσης καυσίμου δείχνουν ότι μια καθορισμένη ελάχιστη βελτίωση κατανάλωσης καυσίμου θα επιτευχθεί στην υψηλότερη ταχύτητα· iii) αλλαγές ταχύτητας προς τα άνω που υποδεικνύονται όταν η ζήτηση ροπής μπορεί να ικανοποιηθεί σε υψηλότερη ταχύτητα. 2) ως «λειτουργικά χαρακτηριστικά του GSI» νοείται το σύνολο των παραμέτρων εισαγωγής, όπως η ταχύτητα του κινητήρα, η ζήτηση ισχύος, η ροπή και η διακύμανσή τους στον χρόνο, καθορίζοντας την ένδειξη GSI και τη λειτουργική εξάρτηση των ενδείξεων GSI από αυτές τις παραμέτρους· 3) ως «τρόπος λειτουργίας του οχήματος» νοείται η κατάσταση του οχήματος στην οποία ενδέχεται να συμβούν αλλαγές μεταξύ τουλάχιστον δύο ταχυτήτων για την πορεία πρόσω· 4) ως «χειροκίνητη λειτουργία» νοείται κατάσταση λειτουργίας του οχήματος, κατά την οποία η αλλαγή ανάμεσα σε όλες ή μερικές από τις ταχύτητες αποτελεί πάντα άμεση συνέπεια ενέργειας του οδηγού· 5) ως «εκπομπές καυσαερίων» νοούνται οι εκπομπές αγωγού εξαγωγής, όπως ορίζονται στο άρθρο 3 παράγραφος 6 του κανονισμού (ΕΚ) αριθ. 715/2007. Άρθρο 3 Εκτίμηση του χειροκίνητου κιβωτίου Για να εκτιμηθεί αν ένα κιβώτιο ταχυτήτων ανταποκρίνεται στον ορισμό σύμφωνα με το άρθρο 3 παράγραφος 16 του κανονισμού (ΕΚ) αριθ. 661/2009, ένα κιβώτιο ταχυτήτων που έχει τουλάχιστον μία χειροκίνητη λειτουργία, σύμφωνα με τον ορισμό του άρθρου 2 παράγραφος 4 του παρόντος κανονισμού, θεωρείται «χειροκίνητο κιβώτιο ταχυτήτων». Για αυτήν την εκτίμηση, δεν λαμβάνονται υπόψη αυτόματες αλλαγές ανάμεσα στις ταχύτητες που εκτελούνται όχι για τη βελτιστοποίηση της λειτουργίας του οχήματος, αλλά μόνο κάτω από ακραίες συνθήκες για λόγους όπως η προστασία ή η αποφυγή παύσης λειτουργίας κινητήρα εν κινήσει. Άρθρο 4 Έγκριση τύπου ΕΚ 1. Οι κατασκευαστές διασφαλίζουν ότι τα οχήματα που διατίθενται στην αγορά, τα οποία διέπονται από το άρθρο 11 του κανονισμού (ΕΚ) αριθ. 661/2009, είναι εξοπλισμένα με GSI, σύμφωνα με τις απαιτήσεις του παραρτήματος I του παρόντος κανονισμού. 2. Για την απόκτηση έγκρισης τύπου ΕΚ για τα οχήματα που καλύπτονται από το άρθρο 11 του κανονισμού (ΕΚ) αριθ. 661/2009, ο κατασκευαστής πρέπει να ικανοποιεί τις ακόλουθες υποχρεώσεις: α) να καταρτίσει και να υποβάλει στην αρχή έγκρισης τύπου έγγραφο πληροφοριών σύμφωνα με το υπόδειγμα που παρατίθεται στο μέρος 1 του παραρτήματος II του παρόντος κανονισμού· β) να υποβάλει στην αρχή έγκρισης τύπου δήλωση που να ορίζει ότι, σύμφωνα με την αξιολόγηση του κατασκευαστή, το όχημα συμμορφώνεται με τις απαιτήσεις του παρόντος κανονισμού· γ) να υποβάλει στην αρχή έγκρισης τύπου πιστοποιητικό που συντάσσεται σύμφωνα με το υπόδειγμα που παρατίθεται στο μέρος 2 του παραρτήματος II του παρόντος κανονισμού· δ) είτε i) να υποβάλει στην αρχή έγκρισης τύπου τα σημεία αλλαγής ταχύτητας του GSI που καθορίζονται αναλυτικά όπως προβλέπεται στο παράρτημα I σημείο 4.1 τελευταίο εδάφιο· είτε ii) να υποβάλει στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου ένα όχημα αντιπροσωπευτικό του τύπου οχήματος προς έγκριση, ώστε να καταστεί δυνατή η διεξαγωγή της δοκιμής που προβλέπεται στο σημείο 4 του παραρτήματος I. 3. Με βάση τα στοιχεία που παρέχονται από τον κατασκευαστή στην παράγραφο 2 στοιχεία α), β) και γ) και τα αποτελέσματα της δοκιμής έγκρισης τύπου που αναφέρονται στην παράγραφο 2 στοιχείο δ), η αρχή έγκρισης τύπου αξιολογεί τη συμμόρφωση προς τις απαιτήσεις του παραρτήματος I. Η αρχή εκδίδει βεβαίωση έγκρισης τύπου ΕΚ σύμφωνα με το υπόδειγμα που παρατίθεται στο μέρος 3 του παραρτήματος II του παρόντος κανονισμού για τα οχήματα που διέπονται από τις διατάξεις του άρθρου 11 του κανονισμού (ΕΚ) αριθ. 661/2009, μόνον αν αποδειχθεί η συμμόρφωση αυτή. Άρθρο 5 Παρακολούθηση των αποτελεσμάτων της νομοθεσίας Για την παρακολούθηση των αποτελεσμάτων του παρόντος κανονισμού και την αξιολόγηση της ανάγκης για περαιτέρω εξέλιξη, οι κατασκευαστές και οι αρχές έγκρισης τύπου θέτουν στη διάθεση της Επιτροπής, κατόπιν αιτήσεως, τις πληροφορίες που παρατίθενται στο παράρτημα II. Αυτές οι πληροφορίες αντιμετωπίζονται ως εμπιστευτικές από την Επιτροπή και τους εκπροσώπους της. Άρθρο 6 Τροποποιήσεις της οδηγίας 2007/46/ΕΚ Τα παραρτήματα I, III, IV, VI και XI της οδηγίας 2007/46/ΕΚ τροποποιούνται σύμφωνα με το παράρτημα III του παρόντος κανονισμού. Άρθρο 7 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Ιανουαρίου 2012.

Κυκλοφοριακές διατάξεις


ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Φεβρουαρίου 2011 για ορισμένα μέτρα πρόληψης της μετάδοσης του ιού της αφρικανικής πανώλης των χοίρων από τη Ρωσία στην Ένωση [κοινοποιηθείσα υπό τον αριθμό Ε(2011) 503] (Κείμενο που παρουσιάζει ενδιαφέρον για τον ΕΟΧ) (2011/78/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 1, Εκτιμώντας τα ακόλουθα: (1) H αφρικανική πανώλη των χοίρων είναι μια εξαιρετικά μεταδοτική ιογενής λοίμωξη των οικόσιτων χοίρων και των αγριόχοιρων που παρουσιάζει ιδιαίτερη σοβαρότητα και ικανότητα ταχείας εξάπλωσης, και πέρα από τα εθνικά σύνορα. (2) Από το 2007 η Ρωσία αναφέρει συνεχώς πολυάριθμα κρούσματα αφρικανικής πανώλης των χοίρων σε χοίρους και αγριόχοιρους σε όλη τη χώρα. (3) Τον Ιανουάριο του 2011 αναφέρθηκε κρούσμα αφρικανικής πανώλης των χοίρων κοντά στα σύνορα με την Ένωση, στην περιφέρεια της Αγίας Πετρούπολης. Η παρουσία της νόσου αυτής κοντά στα ενωσιακά σύνορα συνιστά σοβαρό κίνδυνο για το ζωικό κεφάλαιο της Ένωσης. (4) Ο μεταφορέας θα πρέπει να εξασφαλίζει ότι για κάθε όχημα που χρησιμοποιείται για τη μεταφορά ζώων τηρείται αρχείο πληροφοριών για τον καθαρισμό και την απολύμανση, τουλάχιστον για μία τριετία, σύμφωνα με την οδηγία 64/432/ΕΟΚ της Επιτροπής (2). (5) Η εισαγωγή χοίρων και προϊόντων χοιρινού κρέατος από τη Ρωσία δεν επιτρέπεται, ωστόσο ο ιός που προκαλεί τη νόσο εμμένει σε μολυσμένο περιβάλλον εκτός του ζώου-ξενιστή και μπορεί να εισαχθεί στην Ένωση με οχήματα που έχουν μεταφέρει χοίρους. (6) Συνεπώς, είναι απαραίτητο να θεσπιστούν ορισμένα μέτρα προστασίας σε ενωσιακό επίπεδο, τα οποία να λαμβάνουν υπόψη τον κίνδυνο εξάπλωσης της νόσου, την επιβίωση του ιού στο περιβάλλον και τις πιθανές οδούς μετάδοσης του ιού. Ιδίως, είναι απαραίτητο να εξασφαλιστεί ότι τα οχήματα με τα οποία έχουν μεταφερθεί χοίροι και τα οποία εισέρχονται στην Ένωση από τη Ρωσία έχουν καθαριστεί και απολυμανθεί καταλλήλως. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τους σκοπούς της παρούσας απόφασης ως «όχημα μεταφοράς ζωικού κεφαλαίου» νοείται οποιοδήποτε όχημα το οποίο χρησιμοποείται ή έχει χρησιμοποιηθεί για τη μεταφορά χοίρων. Άρθρο 2 Τα κράτη μέλη εξασφαλίζουν ότι η επιχείρηση εκμετάλλευσης ή ο οδηγός του οχήματος μεταφοράς ζωικού κεφαλαίου, κατά την άφιξή του από τη Ρωσία στο σημείο εισόδου στο έδαφος της Ένωσης, παρέχει πληροφορίες στην αρμόδια αρχή του κράτους μέλους που να αποδεικνύουν ότι το όχημα έχει καθαριστεί και απολυμανθεί μετά την τελευταία εκφόρτωση χοίρων. Οι πληροφορίες αυτές μπορούν να υποβληθούν με τη μορφή δήλωσης, όπως εμφαίνεται στο παράρτημα I, ή με άλλη αντίστοιχη μορφή. Εάν οι πληροφορίες υποβληθούν με άλλη μορφή, πρέπει να καλύπτονται όλα τα στοιχεία που παρουσιάζονται στο ίδιο παράρτημα. Το πρωτότυπο της δήλωσης τηρείται από την αρμόδια αρχή και το αντίγραφο της δήλωσης από την επιχείρηση εκμετάλλευσης/τον οδηγό του οχήματος μεταφοράς ζωικού κεφαλαίου. Άρθρο 3 Η αρμόδια αρχή του κράτους μέλους στο οποίο βρίσκεται το σημείο εισόδου στην Ένωση ελέγχει τα οχήματα μεταφοράς ζώων που εισέρχονται στο έδαφος της Ένωσης από τη Ρωσία, με σκοπό να διαπιστώσει κατά πόσον έχουν καθαριστεί και απολυμανθεί ικανοποιητικά. Εάν ο καθαρισμός και η απολύμανση έχουν πραγματοποιηθεί ικανοποιητικά, η αρμόδια αρχή εκδίδει πιστοποιητικό σύμφωνα με το υπόδειγμα που παρουσιάζεται στο παράρτημα II. Το πρωτότυπο του πιστοποιητικού τηρείται από την επιχείρηση εκμετάλλευσης/τον οδηγό του οχήματος μεταφοράς ζωικού κεφαλαίου και το αντίγραφο του πιστοποιητικού τηρείται από την αρμόδια αρχή. Εάν ο καθαρισμός και η απολύμανση δεν έχουν πραγματοποιηθεί ικανοποιητικά, η αρμόδια αρχή μπορεί: α) να αρνηθεί την είσοδο του οχήματος μεταφοράς ζωικού κεφαλαίου στο έδαφος της Ένωσης, ή β) να υποβάλει το όχημα μεταφοράς ζωικού κεφαλαίου σε κατάλληλο καθαρισμό και απολύμανση σε τόπο οριζόμενο από την αρμόδια αρχή, ο οποίος βρίσκεται στο οικείο κράτος μέλος, όσο το δυνατόν πλησιέστερα στο σημείο εισόδου στο έδαφος της Ένωσης. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 3 Φεβρουαρίου 2011.

Πολιτική για την υγεία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 13ης Μαΐου 2011 σχετικά με τη σύναψη συμφωνίας υπό μορφή πρωτοκόλλου μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τη θέσπιση μηχανισμού επίλυσης διαφορών, που εφαρμόζεται σε διαφορές στο πλαίσιο των εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (2011/307/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Στις 24 Φεβρουαρίου 2006 το Συμβούλιο εξουσιοδότησε την Επιτροπή να αρχίσει διαπραγματεύσεις με τους εταίρους από την περιοχή της Μεσογείου με σκοπό τη θέσπιση μηχανισμού επίλυσης διαφορών που σχετίζονται με εμπορικές διατάξεις. (2) Οι διαπραγματεύσεις πραγματοποιήθηκαν από την Επιτροπή σε διαβούλευση με την επιτροπή που ορίσθηκε βάσει του άρθρου 207 της Συνθήκης και στο πλαίσιο των οδηγιών διαπραγμάτευσης που εκδόθηκαν από το Συμβούλιο. (3) Οι διαπραγματεύσεις αυτές ολοκληρώθηκαν και στις 27 Απριλίου 2010 μονογραφήθηκε συμφωνία υπο μορφή πρωτοκόλλου μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο των εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (1) (εφεξής «πρωτόκολλο»). (4) Το πρωτόκολλο υπεγράφη εξ ονόματος της Ένωσης στις 11 Νοεμβρίου 2010. (5) Το πρωτόκολλο θα πρέπει να συναφθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η συμφωνία υπό μορφή πρωτοκόλλου μεταξύ της Ευρωπαϊκής Ένωσης και της Αραβικής Δημοκρατίας της Αιγύπτου για τη θέσπιση μηχανισμού επίλυσης διαφορών που εφαρμόζεται σε διαφορές στο πλαίσιο των εμπορικών διατάξεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου («πρωτόκολλο») εγκρίνεται εξ ονόματος της 'Ενωσης. Το κείμενο του πρωτοκόλλου επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 23 του πρωτοκόλλου (2). Άρθρο 3 Η παρούσα απόφαση αρχίζει να ισχύει την ημέρα έκδοσής της. Βρυξέλλες, 13 Μαΐου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 174/2011 ΤΗΣ ΕΠΙΤΡΟΠΉΣ της 23ης Φεβρουαρίου 2011 για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (1), και ιδίως το άρθρο 11 στοιχείο β), Εκτιμώντας τα ακόλουθα: (1) Το παράρτημα ΙΙΙ του κανονισμού (ΕΚ) αριθ. 314/2004 απαριθμεί τα πρόσωπα που αφορά η βάσει του εν λόγω κανονισμού δέσμευση κεφαλαίων και οικονομικών πόρων. (2) Η απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011 (2), σχετικά με περιοριστικά μέτρα κατά της Ζιμπάμπουε επισημαίνει τα φυσικά και νομικά πρόσωπα στα οποία πρέπει να εφαρμοστούν οι περιορισμοί, σύμφωνα με το άρθρο 5 της εν λόγω απόφασης, και ο κανονισμός (ΕΚ) αριθ. 314/2004 επιβεβαιώνει την απόφαση αυτή στο βαθμό που απαιτείται η ανάληψη δράσης στο επίπεδο της Ένωσης. Κατά συνέπεια, το παράρτημα ΙΙΙ του κανονισμού (ΕΚ) αριθ. 314/2004 πρέπει να τροποποιηθεί για να διασφαλιστεί η συνάφεια με την εν λόγω απόφαση του Συμβουλίου. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα III του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Φεβρουαρίου 2011.

Θεμελιώδη δικαιώματα

Δικαιώματα και ελευθερίες


ΚΑΝΟΝΙΣΜΌΣ (ΕE) αριθ. 215/2010 ΤΗΣ ΕΠΙΤΡΟΠΉΣ της 5ης Μαρτίου 2010 που τροποποιεί το παράρτημα Ι του κανονισμού (ΕΚ) αριθ. 798/2008 για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2009/158/ΕΚ του Συμβουλίου, της 30ης Νοεμβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), και ιδίως τα άρθρα 23 παράγραφος 1, 24 παράγραφος 2 και 26 παράγραφος 2, την οδηγία 2002/99/EΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 8 παράγραφος 1 πρώτο εδάφιο, το άρθρο 9 παράγραφος 2 στοιχείο β) και το άρθρο 9 παράγραφος 4, Εκτιμώντας τα ακόλουθα: (1) Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008 για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (3), προβλέπει ότι τα καλυπτόμενα από αυτόν προϊόντα επιτρέπεται να εισάγονται και να διαμετακομίζονται μέσω της Ένωσης μόνο από τις τρίτες χώρες, τα εδάφη, τις ζώνες ή τα διαμερίσματα που απαριθμούνται στον πίνακα του Μέρους 1 του Παραρτήματος Ι. Καθορίζει επίσης τις απαιτήσεις κτηνιατρικής πιστοποίησης για τα προϊόντα αυτά και, στο Μέρος 2 του ίδιου παραρτήματος, ορίζονται υποδείγματα των κτηνιατρικών πιστοποιητικών που πρέπει να συνοδεύουν αυτά τα προϊόντα. (2) Σύμφωνα με το άρθρο 24 παράγραφος 1 στοιχείο β) της οδηγίας 2009/158/ΕΚ, απαγορεύεται η εισαγωγή προϊόντων στην Ένωση από τρίτη χώρα, έδαφος, ζώνη ή διαμέρισμα όπου έχει ανιχνευθεί εστία γρίπης των πτηνών ή ψευδοπανώλης των πτηνών και δεν είναι πλέον δυνατό να πιστοποιείται ότι είναι απαλλαγμένη από αυτές τις ασθένειες, εκτός εάν η αρμόδια αρχή της τρίτης χώρας ή του εδάφους εφαρμόζει μέτρα ελέγχου αυτών των ασθενειών τουλάχιστον ισοδύναμα με αυτά που ορίζονται στην οδηγία 2005/94/ΕΚ του Συμβουλίου της 20ής Δεκεμβρίου 2005 σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (4) και στην οδηγία 92/66/ΕΟΚ της 14ης Ιουλίου 1992 για τη θέσπιση κοινοτικών μέτρων για την καταπολέμηση της ψευδοπανώλης των πτηνών (5). (3) Σήμερα επιτρέπεται να εισάγονται στην Ένωση ζώντα πουλερικά, στρουθιονίδες, αυγά πουλερικών και στρουθιονιδών για επώαση και κρέας πουλερικών και στρουθιονιδών από μέρος του εδάφους της Βραζιλίας και από τα εδάφη του Καναδά, της Χιλής, της Κροατίας, του Ισραήλ και των Ηνωμένων Πολιτειών Αμερικής που απαριθμούνται στο Μέρος 1 του Παραρτήματος Ι του κανονισμού (ΕΚ) αριθ. 798/2008. (4) Αυτές οι έξι τρίτες χώρες εφαρμόζουν μέτρα ελέγχου της ψευδοπανώλης των πτηνών ισοδύναμα με αυτά που εφαρμόζουν τα κράτη μέλη σύμφωνα με την οδηγία 92/66/ΕΟΚ, στα οποία περιλαμβάνεται η επιβολή επίσημων περιορισμών σε περιοχές της επικράτειάς τους σε περίπτωση εκδήλωσης εστίας αυτής της νόσου. (5) Όσον αφορά την εισαγωγή κρέατος πουλερικών και στρουθιονιδών στην Ένωση, η ισοδυναμία των μέτρων ελέγχου της νόσου για την ψευδοπανώλη των πτηνών που εφαρμόζονται σε τμήματα της Βραζιλίας και στο Ισραήλ έχει ήδη αναγνωριστεί με την απόφαση 2001/659/ΕΚ της Επιτροπής της 6ης Αυγούστου 2001 που τροποποιεί την απόφαση 94/984/ΕΚ όσον αφορά την εισαγωγή νωπού κρέατος πουλερικών από τη Βραζιλία (6) και την απόφαση 97/593/ΕΚ της Επιτροπής της 29ης Ιουλίου 1997 για τον καθορισμό των υγειονομικών κανόνων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από το Ισραήλ (7). (6) Λαμβανομένων υπόψη της ισοδυναμίας των μέτρων ελέγχου της ψευδοπανώλης των πτηνών και της ικανότητας αυτών των τρίτων χωρών να αντιμετωπίσουν αποτελεσματικά τις εστίες αυτής της νόσου καθώς και των συμπερασμάτων και των συνακόλουθων μέτρων των αποστολών ελέγχου σε αυτές τις χώρες, πρέπει να προβλεφθούν ειδικές απαιτήσεις πιστοποίησης όσον αφορά το καθεστώς απαλλαγής από αυτή τη νόσο. (7) Για την εισαγωγή στην Ένωση ζώντων πουλερικών και αυγών πουλερικών και στρουθιονιδών για επώαση, πρέπει να τροποποιηθούν οι καταχωρήσεις στη στήλη 6 των ειδικών όρων, στο Μέρος 1 του Παραρτήματος Ι, και τα κτηνιατρικά πιστοποιητικά που ορίζονται στο Μέρος 2 του Παραρτήματος Ι του κανονισμού (ΕΚ) αριθ. 798/2008, έτσι ώστε, σε περίπτωση μελλοντικής εκδήλωσης εστιών της ψευδοπανώλης των πτηνών στη Βραζιλία, τον Καναδά, τη Χιλή, την Κροατία, το Ισραήλ και τις Ηνωμένες Πολιτείες Αμερικής, όπως απαριθμούνται στο Μέρος 1 του Παραρτήματος Ι του ίδιου κανονισμού, να επιτρέπεται η συνέχιση των εισαγωγών των εν λόγω προϊόντων από τα τμήματα αυτών των τρίτων χωρών τα οποία δεν έχουν υποβληθεί σε επίσημους περιορισμούς λόγω της ψευδοπανώλης των πτηνών. (8) Για την εισαγωγή στην Ένωση κρέατος πουλερικών και κρέατος στρουθιονιδών πρέπει να τροποποιηθούν οι καταχωρήσεις στη στήλη 6 των ειδικών όρων στο Μέρος 1 του Παραρτήματος Ι και τα κτηνιατρικά πιστοποιητικά που ορίζονται στο Μέρος 2 του Παραρτήματος Ι του κανονισμού (ΕΚ) αριθ. 798/2008, έτσι ώστε, σε περίπτωση μελλοντικής εκδήλωσης εστιών ψευδοπανώλης των πτηνών στον Καναδά, τη Χιλή, την Κροατία και τις Ηνωμένες Πολιτείες Αμερικής, όπως αναφέρεται στο Μέρος 1 του Παραρτήματος Ι του ίδιου κανονισμού, να επιτρέπεται η συνέχιση των εισαγωγών των εν λόγω προϊόντων από τα τμήματα αυτών των τρίτων χωρών τα οποία δεν έχουν υποβληθεί σε επίσημους περιορισμούς λόγω της ψευδοπανώλης των πτηνών. (9) Επιπλέον, το ιατρικό πιστοποιητικό για τις εισαγωγές κρέατος πουλερικών που ορίζεται στο Μέρος 2 του Παραρτήματος Ι του κανονισμού (ΕΚ) αριθ. 798/2008 πρέπει να τροποποιηθεί, έτσι ώστε να επιτρέπονται οι εισαγωγές του εν λόγω προϊόντος που προέρχεται από τη σφαγή πουλερικών καταγωγής άλλης τρίτης χώρας η οποία απαριθμείται στο Μέρος 1 του Παραρτήματος Ι του ίδιου κανονισμού. (10) Με τον κανονισμό (ΕΚ) αριθ. 411/2009 της Επιτροπής, της 18ης Μαΐου 2009, για την τροποποίηση του κανονισμού (ΕΚ) αριθ. 798/2008 σχετικά με την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (8), έχουν ήδη αναγνωριστεί ως ισοδύναμα τα μέτρα ελέγχου της νόσου που εφαρμόζει ο Καναδάς για την χαμηλής παθογονικότητας γρίπη των πτηνών και έχουν τροποποιηθεί ανάλογα οι απαιτήσεις πιστοποίησης· πρέπει, συνεπώς, να εναρμονιστούν, για λόγους συνοχής, οι απαιτήσεις πιστοποίησης με αυτές που θεσπίζει ο παρών κανονισμός. (11) Κατά συνέπεια, πρέπει να τροποποιηθεί αντίστοιχα το παράρτημα I του κανονισμού (ΕΚ) αριθ. 798/2008. (12) Πρέπει να προβλεφθεί μεταβατική περίοδος για να δοθεί στα κράτη μέλη και στο σχετικό κλάδο η δυνατότητα να λάβουν τα αναγκαία μέτρα συμμόρφωσης με τις προβλεπόμενες στον παρόντα κανονισμό εφαρμοστέες απαιτήσεις κτηνιατρικής πιστοποίησης. (13) Tα προβλεπόμενα στον παρόντα κανονισμό μέτρα είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού. Άρθρο 2 Επιτρέπεται να συνεχιστεί μέχρι την 1η Ιουνίου 2010 η εισαγωγή στην Ένωση, ή η διαμετακόμιση μέσω αυτής, προϊόντων για τα οποία έχουν εκδοθεί τα σχετικά κτηνιατρικά πιστοποιητικά σύμφωνα με τον κανονισμό (ΕΚ) αριθ. 798/2008. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5ης Μαρτίου 2010.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΟΔΗΓΊΑ 2011/66/ΕΕ ΤΗΣ ΕΠΙΤΡΟΠΉΣ της 1ης Ιουλίου 2011 για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της 4,5-διχλωρο-2-οκτυλ-2H-ισοθειαζολόνης-3 ως δραστικής ουσίας στο παράρτημα I (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο, Εκτιμώντας τα ακόλουθα: (1) Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2), θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται η 4,5-διχλωρο-2-οκτυλ-2H-ισοθειαζολόνη-3. (2) Κατ’ εφαρμογή του κανονισμού (ΕΚ) αριθ. 1451/2007, η 4,5-διχλωρο-2-οκτυλ-2H-ισοθειαζολόνη-3 αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 8, συντηρητικά ξύλου, που ορίζεται στο παράρτημα V της εν λόγω οδηγίας. (3) Η Νορβηγία ορίστηκε ως εισηγήτρια χώρα και υπέβαλε στην Επιτροπή, στις 8 Σεπτεμβρίου 2008, την έκθεση της αρμόδιας αρχής, καθώς και σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007. (4) Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στις 16 Δεκεμβρίου 2010, στο πλαίσιο της μόνιμης επιτροπής για τα βιοκτόνα προϊόντα. (5) Από τις αξιολογήσεις συνάγεται ότι τα βιοκτόνα που χρησιμοποιούνται ως συντηρητικά ξύλου και περιέχουν 4,5-διχλωρο-2-οκτυλ-2H-ισοθειαζολόνη-3 αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Κρίνεται επομένως σκόπιμο να καταχωριστεί η 4,5-διχλωρο-2-οκτυλ-2H-ισοθειαζολόνη-3 στο παράρτημα Ι της εν λόγω οδηγίας. (6) Δεν αξιολογήθηκαν σε ενωσιακό επίπεδο όλες οι πιθανές χρήσεις. Ενδείκνυται, επομένως, να αξιολογούν τα κράτη μέλη τις χρήσεις ή τα σενάρια έκθεσης, καθώς και τους κινδύνους για τους ανθρώπινους πληθυσμούς και τις συνιστώσες του περιβάλλοντος που δεν έχουν καλυφθεί αντιπροσωπευτικά από την εκτίμηση κινδύνων σε ενωσιακό επίπεδο, και κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τον περιορισμό των εντοπισμένων κινδύνων ώστε να φθάσουν σε αποδεκτά επίπεδα. (7) Λαμβανομένων υπόψη των κινδύνων που εντοπίστηκαν για την υγεία του ανθρώπου, είναι σκόπιμο να απαιτείται η θέσπιση ασφαλών επιχειρησιακών διαδικασιών για τα εγκεκριμένα προς βιομηχανική ή επαγγελματική χρήση προϊόντα, και η χρήση τους με κατάλληλα μέσα ατομικής προστασίας, εκτός εάν στην αίτηση έγκρισης του προϊόντος καταδεικνύεται ότι είναι εφικτός ο περιορισμός των κινδύνων για τους βιομηχανικούς ή/και επαγγελματίες χρήστες σε αποδεκτά επίπεδα με μέσα τρίτων. (8) Λόγω των κινδύνων που εντοπίστηκαν για τα υδάτινα και χερσαία στοιχεία του περιβάλλοντος, είναι σκόπιμο να απαιτούνται η αποθήκευση της ξυλείας που έχει υποστεί πρόσφατη κατεργασία, κάτω από υπόστεγα ή σε στεγανές σκληρές επιφάνειες ή και στα δύο, και η συλλογή για επαναχρησιμοποίηση ή τελική διάθεση των ενδεχόμενων απωλειών από την εφαρμογή προϊόντων που χρησιμοποιούνται ως συντηρητικά ξύλου και περιέχουν 4,5-διχλωρο-2-οκτυλ-2H-ισοθειαζολόνη-3. (9) Εντοπίστηκαν επίσης μη αποδεκτοί περιβαλλοντικοί κίνδυνοι σε διάφορα σενάρια λειτουργικής χρήσης κατεργασμένου ξύλου, μη καλυμμένου και μη ερχόμενου σε επαφή με το έδαφος, το οποίο είτε είναι συνεχώς εκτεθειμένο στις καιρικές συνθήκες ή προστατεύεται από αυτές αλλά υγραίνεται συχνά [κατηγορία χρήσης 3 κατά τον ορισμό του ΟΟΣΑ (3)] και ξύλου που έρχεται σε επαφή με γλυκά ύδατα [κατηγορία χρήσης 4β κατά τον ορισμό του ΟΟΣΑ (4)]. Είναι επομένως σκόπιμο να απαιτείται να μην εγκρίνονται προϊόντα για την κατεργασία ξύλου που προορίζεται για τις χρήσεις αυτές, εκτός εάν υποβάλλονται στοιχεία που καταδεικνύουν ότι το προϊόν θα ανταποκρίνεται τόσο στις απαιτήσεις του άρθρου 5 όσο και του παραρτήματος VI της οδηγίας 98/8/ΕΚ, εν ανάγκη μέσω της εφαρμογής των κατάλληλων μέτρων μετριασμού των κινδύνων. (10) Για να εξασφαλιστεί η ισότιμη αντιμετώπιση στην αγορά των βιοκτόνων που περιέχουν τη δραστική ουσία 4,5-διχλωρο-2-οκτυλ-2H-ισοθειαζολόνη-3 και να διευκολυνθεί, γενικότερα, η εύρυθμη λειτουργία της αγοράς βιοκτόνων, είναι σημαντικό να εφαρμοστούν ταυτόχρονα οι διατάξεις της παρούσας οδηγίας σε όλα τα κράτη μέλη. (11) Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα Ι της οδηγίας 98/8/ΕΚ, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνεπαγόμενων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη 10ετή περίοδο προστασίας των δεδομένων, η οποία, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει την ημερομηνία καταχώρισης. (12) Μετά την καταχώριση, τα κράτη μέλη πρέπει να διαθέτουν εύλογα χρονικά περιθώρια για την εφαρμογή του άρθρου 16 παράγραφος 3 της οδηγίας 98/8/ΕΚ. (13) Κατά συνέπεια, πρέπει να τροποποιηθεί αναλόγως η οδηγία 98/8/ΕΚ. (14) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας. Άρθρο 2 Μεταφορά 1. Τα κράτη μέλη θεσπίζουν και δημοσιεύουν, το αργότερο έως τις 30 Ιουνίου 2012, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Εφαρμόζουν τις διατάξεις αυτές από 1ης Ιουλίου 2013. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 1 Ιουλίου 2011.

Πολιτική για την υγεία

Χημική βιομηχανία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 17ης Μαΐου 2010 σχετικά με την υπογραφή συμφωνίας εθελοντικής εταιρικής σχέσης μεταξύ της Ευρωπαϊκής Ένωσης και της Δημοκρατίας του Κονγκό για την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας προς την Ευρωπαϊκή Ένωση (FLEGT) (2010/615/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 5, την πρόταση της Ευρωπαϊκής Επιτροπής, Εκτιμώντας τα ακόλουθα: (1) Τον Μάιο του 2003, η Ευρωπαϊκή Επιτροπή εξέδωσε Ανακοίνωση προς το Ευρωπαϊκό Κοινοβούλιο και το Συμβούλιο με τίτλο «Επιβολή της δασικής νομοθεσίας, τη διακυβέρνηση και το εμπόριο (FLEGT): Πρόταση για σχέδιο δράσης της ΕΕ», με το οποίο ζητεί τη λήψη μέτρων για την αντιμετώπιση της παράνομης υλοτομίας μέσω της ανάπτυξης εθελοντικών συμφωνιών εταιρικής σχέσης με χώρες παραγωγής ξυλείας. Τα συμπεράσματα του Συμβουλίου σχετικά με το εν λόγω σχέδιο δράσης εγκρίθηκαν τον Οκτώβριο του 2003 (1). (2) Στις 5 Δεκεμβρίου 2005, το Συμβούλιο εξουσιοδότησε την Επιτροπή να αρχίσει διαπραγματεύσεις με αντικείμενο συμφωνίες εταιρικής σχέσης σχετικά με την εφαρμογή του σχεδίου δράσης της ΕΕ για τη FLEGT. (3) Στις 20 Δεκεμβρίου 2005, το Συμβούλιο εξέδωσε τον κανονισμό (ΕΚ) αριθ. 2173/2005 (2) περί δημιουργίας συστήματος αδειών FLEGT για τις εισαγωγές ξυλείας στην Ένωση από χώρες με τις οποίες η Ένωση έχει συνάψει εθελοντικές συμφωνίες εταιρικής σχέσης. (4) Οι διαπραγματεύσεις με τη Δημοκρατία του Κονγκό έχουν ολοκληρωθεί, και η συμφωνία εθελοντικής εταιρικής σχέσης μεταξύ της Ευρωπαϊκής Ένωσης και της Δημοκρατίας του Κονγκό για την επιβολή της δασικής νομοθεσίας, τη διακυβέρνηση και το εμπόριο προϊόντων ξυλείας στην Ευρωπαϊκή Ένωση (που καλείται στο εξής «συμφωνία») μονογράφηκε στις 9 Μαΐου 2009. (5) Πρέπει να υπογραφεί η συμφωνία, υπό την επιφύλαξη της σύναψής της σε μεταγενέστερο στάδιο, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η υπογραφή της εθελοντικής συμφωνίας εταιρικής σχέσης μεταξύ της Ευρωπαϊκής Ένωσης και της Δημοκρατίας του Κονγκό για την επιβολή της δασικής νομοθεσίας, τη διακυβέρνηση και το εμπόριο ξύλου και προϊόντων ξυλείας προς την Ευρωπαϊκή Ένωση (FLEGT) εγκρίνεται εξ ονόματος της Ένωσης, υπό την επιφύλαξη της σύναψης της εν λόγω συμφωνίας (3). Άρθρο 2 Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή της συμφωνίας εξ ονόματος της Ένωσης υπό την επιφύλαξη της σύναψής της. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 17 Μαΐου 2010.

Όργανα εκτελεστικής εξουσίας

Εμπορικές πράξεις

Εμπορική νομοθεσία

ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ


ΚΑΝΟΝΙΣΜΌΣ (ΕΕ) αριθ. 885/2010 ΤΗΣ ΕΠΙΤΡΟΠΉΣ της 7ης Οκτωβρίου 2010 για τη χορήγηση άδειας κυκλοφορίας του παρασκευάσματος ναρασίνης και νικαρβαζίνης ως πρόσθετης ύλης ζωοτροφών για κοτόπουλα προς πάχυνση (κάτοχος αδείας Eli Lilly and Company Ltd) και την τροποποίηση του κανονισμού (ΕΚ) αριθ. 2430/1999 (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2, Εκτιμώντας τα ακόλουθα: (1) Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2). (2) Το παρασκεύασμα ναρασίνης, αριθμός CAS 55134-13-9, και νικαρβαζίνης, αριθμός CAS 330-95-0 εγκρίθηκε για δέκα χρόνια με τον κανονισμό (ΕΚ) αριθ. 2430/1999 της Επιτροπής (3) σύμφωνα με την οδηγία 70/524/ΕΟΚ ως πρόσθετη ύλη ζωοτροφών για χρήση σε κοτόπουλα προς πάχυνση. Η εν λόγω πρόσθετη ύλη προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υπάρχον προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003. (3) Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση της εν λόγω πρόσθετης ύλης, με το αίτημα η εν λόγω πρόσθετη ύλη να ταξινομηθεί στην κατηγορία «κοκκιδιοστατικά και ιστομονοστατικά». Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003. (4) Η Ευρωπαϊκή Αρχή για την Ασφάλεια των Τροφίμων (στη συνέχεια «η Αρχή») στη γνώμη που εξέδωσε στις 7 Απριλίου 2010 κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα ναρασίνης και νικαρβαζίνης δεν έχει ανεπιθύμητες ενέργειες για την υγεία των ζώων, την υγεία των καταναλωτών ή στο περιβάλλον και ότι οι εν λόγω πρόσθετες ύλες είναι αποτελεσματικές στην καταπολέμηση της κοκκιδίωσης στα πουλερικά προς πάχυνση (4). Θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση στην αγορά για τον έλεγχο της πιθανής ανάπτυξης αντιστάσεων σε βακτήρια και/ή Eimeria spp. Επειδή η p-νιτροανιλίνη, μια πρόσμειξη που συνδέεται με τη νικαρβαζίνη, οδηγεί στην πιθανή δημιουργία καταλοίπων αυτής της ουσίας, η Αρχή συνιστά τον περιορισμό της περιεκτικότητας αυτής της πρόσμειξης στο χαμηλότερο εφικτό επίπεδο. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003. (5) Από την αξιολόγηση του παρασκευάσματος ναρασίνης και νικαρβαζίνης διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού. Ωστόσο, λαμβάνοντας υπόψη τη γνώμη της Αρχής, η περιεκτικότητα της πρόσμειξης p-νιτροανιλίνης πρέπει να περιοριστεί. Για να δοθεί στους παραγωγούς και τους χρήστες χρόνος προσαρμογής, κρίνεται απαραίτητο να αρχίσει η εφαρμογή αυτού του περιορισμού τρία χρόνια μετά τη θέση σε ισχύ του παρόντος κανονισμού. (6) Ως συνέπεια της χορήγησης νέας έγκρισης βάσει του κανονισμού (ΕΚ) αριθ. 1831/2003, οι διατάξεις σχετικά με το εν λόγω παρασκεύασμα στον κανονισμό (ΕΚ) αριθ. 2430/1999 πρέπει να διαγραφούν. (7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παρασκεύασμα που ορίζεται στο παράρτημα και υπάγεται στην κατηγορία πρόσθετων υλών «κοκκιδιοστατικά και ιστομονοστατικά», εγκρίνεται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα. Άρθρο 2 Στο παράρτημα Ι του κανονισμού (ΕΚ) αριθ. 2430/1999, η εγγραφή με αριθμό καταχώρισης πρόσθετης ύλης E 772, που αφορά τη ναρασίνη 80 g/kg - νικαρβαζίνη 80 g/kg (Maxiban G160) διαγράφεται. Προμείγματα και σύνθετες ζωοτροφές που περιέχουν την πρόσθετη ύλη ζωοοτροφών που επισημαίνονται σύμφωνα με τον κανονισμό (ΕΚ) αριθ. 2430/1999 μπορούν να εξακολουθήσουν να διατίθενται και να παραμείνουν στην αγορά και να χρησιμοποιούνται έως ότου εξαντληθούν τα αποθέματα. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Οκτωβρίου 2010.

Πολιτική για την υγεία